text:
Abraham Lincoln
Abraham Lincoln (12 di febrüari 1809 – 15 di april 1865), naci na Hodgenville (Kentucky, Merka) tabata e diesseis presidente merikano.
Su tata tabata Thomas Lincoln y mama ta yama Nancy Hanks Lincoln. Abraham su famianan tabata agrikultor (kunukero) nan pober di Hardin County (Kentucky) y nan tabata miembro di misa Baptist, Abraham mes no a djoin e religion Baptista of otro religion. ELa bai skol 12 luna, pero e tabata gusta lesa su deseo tabata pa bira un hòmber di prestigio. E tempu ei si bo kier bon karera bo mester bai bira politiko, despues ela sigi studia den ora k'e ta liber y ela bira abogado na 1836, pero e tabata interesá mas den polítika. Abraham tabata un hoben ku èksito.Mary Todd tabata un mucha muhé yu di hendenan riku ela gusta ku Lincoln y a kasa kuné.
Den dos aña k'e ta den Kongreso Lincoln a kuminsa distanshé foi guera kontra Mexico, hopi di e liberal ta kontra djé y e no a haya puesto den gobièrnu 'la keda traha komo abogado.Despues Merka a kuminsa hayé den un krisis grandi nan kier bolbe ku sklabitut den e estadonan liber pa drecha e ekonomia. Na aña 1854 a lanta e partido republikano ku tabata kontra sklabitut, kuater aña despues e partido republikano di Illinois a skohé Abraham Lincoln pa elekshon di senado, Lincoln mester a bai elekshon kontra Stephen Douglas 'la perde e elekshon kontra Douglas, pero su kampaña a trese mas fama nashonal ku dos aña despues ela bira kandidato pa presidente di Merka.
E posibilidat ku Lincoln a haya ora e partido demokrat separá, e miembro nan ku ta pro-sklabitut a skohé nan mes kandidato presendensial. P'esei e chèns di gana bira presidente pa Lincoln ta mas grandi i ela gana e elekshon bira presidènt.E staten nan den sùit no tabata kontentu ku Lincoln,Ta p,sei shete dje staten nan a separá,prome ku lincoln a instalá,e staten den sùit a bira independiente y forma staten konfederá (den aliansa) ku nan presidente Jefferson Davis i despues kuater staten mas a drenta aliansa,na 17 di april 1861 e Guera Sivil a kuminsa.Den prome aña dje guera e staten di nort tabata perde tereno dia pa dia,pero Lincoln laga mira ku e tambe sa kon ta pone strategia militar,e posishon finansiero di nort ta hopi mas bon ku sùit asina 'la pone blokeo pa kibra nan forsa.
Na september 1862 militar nan di general Robert E. Lee a ataka Maryland, esei ta e momentu mas peligroso pa militar nan di nort.Abraham yama general Mc Clellan bèk den dienst ela duna e general komando riba e militar na rio di potomac y nan a kuminsa gana tereno bèk riba sùit. Lincoln tabatin miedu pa Oropa no rekonose e estadonan konfederá, despues di a bati e militar di sùit na Antietam ela proklamá abolishon di sklabitut, pero guera a sigi.E di dos ataka riba e militar di nort a wòrdu defende na Gettysburg e general Ulysses S. Grant a hasi un triunfá na Mississippi p'e Union.Lincoln a hasi Grant komandante haltu di militar Union y un siman despues John Wilkes Booth a tira Abraham Lincoln den theater e bala a kohé den kabes su manese Lincoln a muri. John Wilkes Booth tabata un ekstremista di sùit hungadó dje komedia ku Lincoln ku su kasa a bai mira. Sèmper e tabata kontra sklabitut. Ela bisa prome kos ku elo hasi si e bira presidènte ta kaba ku sklabitut, lástimamente k'e no por a hasi mas kos den su karera.


c: text/html

text:
Directie Scheepvaart Aruba (DSA) cu apelacion na doño di botonan local
Teniendo na cuente e aumento drastico di casonan positivo di COVID 19 den nos comunidad,
Directie Scheepvaart Aruba (DSA) ta haci peticion na tur doño di bot local cu tin inspeccion di boto pendiente, pa tene cuenta cu e normal nobo y protocolnan di DVG pa cu prevencion di COVID 19.
Bienestar di bo salud y di nos inspectornan ta hopi importante. Directie Scheepvaart Aruba (DSA) ta implementa e protocol cu na momento cu inspectornan efectua un inspeccion di boto, pa mantene un distancia fisico di por lo menos 1,5 meter, como tambe tur otro protocol delinea pa e DVG pa cu prevencion di COVID 19.
Tambe ta notifica cu Directie Scheepvaart lo duna servicio na publico, incluyendo inspeccion di boto, di dialuna te cu diabierna for di 8’or y te cu 12’or di merdia, te proximo aviso.
Directie Scheepvaart Aruba (DSA) ta conta cu cooperacion di un y tur pa asina garantisa e salud y proteccion di nos comunidad y inspectornan.

robotstxt: allowed

filter: keep


text:
ORANJESTAD – Colegio EPI ta organisa diabierna 13 di maart su anochi di informacion 2020 caminda lo duna informacion valioso na tur studiante di scolnan secundario. E anochi di informacion lo tuma lugar di 5:30 p.m. pa 8:00 p.m. den e Auditorium di Colegio EPI, caminda cu lo tin varios booth di informacion di e diferente opleiding/formacionnan cu EPI ta ofrece.
Ademas cada unidad lo tin nan presentacion individual cu ta parti den dos sesion, esta di 6.00 p.m. pa 6.45 p.m. y di 7.00 p.m. pa 7.45 p.m. den e siguiente localidad:
Unidad C&T: lokaal CT10
Unidad H&T: lokaal CT11
Unidad S&S: lokaal CT 12
Unidad Economia: lokaal CT13
E entradanan pa e anochi aki lo ta GATE 10 ( banda di MC Donald’s) y GATE 9 (dilanti Prinses Amalia Basisschool).
Meta principal di e anochi di informacion ta pa informa studiantenan di scolnan secundario EPB, MAVO y HAVO tocante e opleidingnan/formacionnan cu tin na Colegio EPI y kico ta e rekisitonan di admision. Ta importante pa tene na cuenta cu pa wordo acepta pa un opleiding mester cumpli cu e profiel cu e opleiding ta exigi. Colegio EPI ta encurasha mayornan tambe pa bin cu nan yiunan pa asina duna guia y sosten den nan decision pa scoge un estudio.
Ora un studiante caba Colegio EPI e ta un profesional riba nivel intermedio (MBO). Hopi studiante ta dicidi cu nan kier sigui studia despues riba nivel HBO. Durante e anochi aki e studiante por haya mas informacion tocante esaki y tambe lo tin oportunidad di papia cu studiantenan actual di Colegio EPI y nan experencia na scol.
Pa e studiante cu ainda no ta sigur den cua ramo e kier sigui studia den futuro, Colegio EPI ta encurash’e pa pasa bishita tur e boothnan presente pa asina e por haya informacion di tur opcion cu Colegio EPI ta brinda
Pa mas informacion di e anochi di informacion, un mapa di e campus y Colegio EPI en general por bishita e website na www.epiaruba.com.


text: Oranjestad- Diego De Cuba presidente di Sindicato STA den un conversacion cu nos di Noticiero 94 awe a informa nos cu awe tabata tin un reunion cu e organo di AZV y Atia unda lo bay discuti riba e aumento cu gobierno kier bin cu ne riba AZV. Sindicato STA ta lamenta cu cada vez gobierno ta bin cu aumento riba belastingnan directo riba e clase trahador,ya nos ta mira cu tin aumento di Aov y edad di penshoen,tambe kier aumenta e penshoen di Apfa tambe. E belastingnan aki ta jega un momento cu e cabuya ta horcanan y nan ta murie. Sr.De Cuba ta splica cu e ta kere cu ta na su lugar pensa pa bay baha e belasting riba e loonbelasting cu 25 porciento dunando un alivio cu ta trece placa na e caha di gobierno y ademas e forsa di compra lo crece y encambio di esaki lo bin cu belasting indirecto. Sr.De Cuba ta sigi splica via nos Player :


text:
Aeropuerto Frankfurt am Main
Aeropuerto Frankfurt am Main (kódigo IATA: FRA, kódigo OACI: EDDF), situá na e parti wèst di Frankfurt, ta e aeropuerto mas grandi di Alemania. Ku un kantidat di alrededor di 56 mion pasahero pa aña, ta hasi Aeropuerto Frankfurt un di e aeropuertonan mas drùk di mundu.
Frankfurt konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto London Heathrow na London, Reino Uni, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda.
Aeropuerto ta e base di Lufthansa kual ta hasié e hub di aviashon Oropeo mas grandi pa e aliansa aeréo Star Alliance.


text:
Posted on 23 Oct 2021 05:00 PM - Preview
Diabierna 22 di October a inicia e proyecto di “Step It Up 2021” unda cu diferente alumnonan di diferente scolnan a inscribi pa asina forma parti di Step It Up 2021. Step It Up ta un proyecto cu a participa den e di dos edicion di pitch time Aruba, un proyecto di CEDE Aruba. Step […...Read More
Posted on 23 Oct 2021 04:00 PM - Preview
Diasabra marduga riba e caminda di Shiribana a sosode un accidente unda dos pickup tanto un mitsubishi y un isuzu a dal contra di otro. Polis na e sitio a constata cu ambos chauffeur ta bou influencia di alcohol y a keda deteni hiba warda di Polis. Da?o material tabata considerable. The post Dos pic...Read More
Posted on 23 Oct 2021 02:00 PM - Preview
Lotto riba www.lottoaruba.com. Si bo kier e resultadonan den bo Celular SMS e palabra Sorteo On pa 1100 Catochi 9314 7878 2073 Big 4 1201 1OFF 0415 Zodiac 6808 Aries Lucky 3 533 X3 The post Resultado di sorteo di number merdia 23 di october 2021 appeared first on Masnoticia.com. ...Read More
Posted on 23 Oct 2021 01:00 PM - Preview
E proyecto pa wrap full un ambulance ta un proyecto cu ta tin den agenda pa dos a?a caba pero debi na e pandemia esaki no por a keda concretisa. E a?a aki, prome a pensa pa verf IMSAN ros pero despues a cambia di idea. A pensa tambe pa pone luz ros riba IMSAN […] The post Como luna di conscien...Read More
Posted on 23 Oct 2021 12:00 PM - Preview
Personal di ambulance den Sero Patrishi anochi laat a topa cu un homber cabes abou den auto a kere e persona ta malo y a baha pa brinda asistencia medico di biaha. A purba na lanta e persona y nada y a informa polis di e caso. Patruya a presenta di biaha y a constata […] The post Homber basta ...Read More
Posted on 23 Oct 2021 12:00 PM - Preview
Na Hilton Aruba Caribbean Resort & Casino, empleadonan ta wordo premia tur dia pa nan fidelidad, trabao duro y dedicacion, cu un extra dose di aprecio un bes pa a?a, pa Team Member Appreciation Week. E gigante den hospitalidad internacional ta den e negoshi di sirbi hende, pues e ta inverti den ...Read More
Posted on 23 Oct 2021 12:00 PM - Preview
Mescos cu diferente otro camindanan, Bernhardstraat ta un verkeersader hopi importante pa Aruba. Ora bo yega na crusada menciona bo ta mira Carnival Village cu varios kiosknan colorido, masha gezellig riba un diabierna anochi. Loke ta menos gezellig ta exactamente e crusada aki, Bernhardstraat-Lagow...Read More
Posted on 23 Oct 2021 11:00 AM - Preview
Recientemente a tuma lugar un caso lamentabel caminda un hoben di nacionalidad Venezolano a perde su bida tragicamente. Minister di Husticia y Asuntonan Social sr. Rocco Tjon ta al tanto di e situacion y ta tumando pasonan necesario pa trata e caso aki. Minister Rocco Tjon a duna di conoce cu invest...Read More
Posted on 23 Oct 2021 11:00 AM - Preview
Manera ta conoci den cuadro di pandemia Gobierno a?a pasa a bin cu programa pa duna sosten na empresanan chikito, pa cubri nan gastonan di coriente cu no ta di personal esey a wordo yama sosten financiero MKB. Esaki ta un pago cu ta wordo haci cada kwartaal. Awo aki nos kier anuncia cu e […] T...Read More
Posted on 23 Oct 2021 08:00 AM - Preview
Celebracion di mi 25 a?a di bida artistico aki na Aruba. “Stempelnan di bida...!” Buscando den e bahul di recuerdo, mi a topa cu’n potret di mi paspoort cu ta registra e momento magico di mi bida, e dia, fecha y a?a di e ruta nobo di mi existencia cu a marca mi destino y […] ...Read More


text:
Un muhe hoben kende tabata sinta riba un rolstoel cu yen paña, tabatin un baby prematuro wanta. Un abogado di migrante a acerca pa mira su situacion, unda cu horror, el a nota e baby den brasa di su mama na luga di unda e mester ta: den cuido neonatal na hospital.
Hope Frye, boluntario di e grupo di defensa di migrante, ta biaha pa bishita facilidad di migracion cu mucha, asina e por ta sigur di cu hende ta cumpli cu regla federal. E ta bisa cu e baby cu a nace prematuro mester ta den un hospital ricibiendo tratamento cu monitor di curason.
Frye ta bisa cu e caso ta resalta e mal condicion cu migrante ta confronta cune ora nan crusa frontera. E mama, di 17 aña naci na Guatemala, a ricibi un cesarea di emergencia na Mexico na cuminsamento di mei. E tabatin un dolor extremo ora cu abogado a wake. E mama a bay hospital pero a sali bek, y Frye no ta sigur si e baby a ricibi atencion medico.
E mesun centro a obtene atencion internacional aña pasa, ora cu nan a cuminsa separa mucha di nan mayornan. E defensor ta describi e centro como un haula y ta ‘extremadamente friu’. E mesun luga ta unda a provoca un grie, cual a pone autoridadnan cera e facilidad.
Adminstracion di Trump ta enfrenta critica diario tocante e situacion den e centro di detencion di migrante. Cinco mucha a fayece desde fin di aña pasa den detencion. Migrantenan a wordo teni pafo pa largo bou di un brug na El Paso, den condicionnan deplorabel. Y un reporte di Inspector General luna pasa a haya sobrepoblacion den centro di procesamento di El Paso, cu 76 migrante den un cel diseña pa 12 persona. Investigadonan a mira migrantenan para riba e toilet pa por haya espacio pa hala rosea, pasobra tabata asina preta.
Inmigracion y control di frontera a bisa cu su agentenan ta abruma y no tin e fondo ni recursonan necesario pa maneha e situacion. Servicionan di Salud, e agencia gubernamental a cargo di cuida mucha sin guardian ora nan wordo libera di custodia di Inmigracion, a bisa cu nan a surpasa nan capacidad cu 13,000 mucha den nan cuido. E agencia tin plan pa añadi mas facilidad pa mucha na New Mexico, Texas, y un base militar na Oklahoma.


text:
Aruba a confirma e prome 2 caso di e virus COVID-19, cual ta un pandemia mundial.
ORANJESTAD, Aruba – 15 maart 2020
Aruba a confirma e prome 2 caso di e virus COVID-19, cual ta un pandemia mundial. Inmediatamente Gobierno di Aruba a activa e diferente protocolnan di accion pa cu e situacion aki.
Teniendo na cuenta e medidanan preventivo y di accion cu a keda decreta pa nos Minister President y e responsabilidad di tur sector publico pa preveni cu e virus aki sigui plama na nos pais, e Titular di e Cartera di Transporte, Minister Chris Romero, ta informa riba e medidanan preventivo cu tur compania y persona individual den posecion di un permiso di Transporte Publico mester tuma di awor pa dilanti:
• Tur compania of persona individual den posecion di un permiso di Transporte Publico mester sigura di por desinfecta su vehiculo() diariamente.
• Pone “hand sanitizer” na disponibilidad di e usuarionan y di e trahadornan na tur momento.
• Pone informacion tocante e COVID-19 den bista y na disposicion di e usuarionan na tur momento y alcanse.
Material por wordo busca na Departamento di Salud Publico.
•Den caso cu durante ta brindando servicio di Transporte Publico topa cu un caso sospechoso di COVID-19, instrui e persona pa yama na e liña telefonico specialmente apunta pa casonan asina: 280-0101.
Ta pidi tur compania y persona individual cu ta dispone di un permiso di Transporte Publico, pa tene bon cuenta cu e medidanan di prevencion y accion stipula, pa asina preveni lo mas posibel pa e virus COVID-19 sigui plama na nos pais.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 9 di òktober 2021.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 9 di òktober 2021.
Kompilá: djabièrnè 8 di òktober 2021, 05:00 o.l. (09:00 UTC).
Tempu: Por lo general parsialmente nublá ku un posibilidat pa áwaseru lokal.
Temperatura máksimo lo alkansá 32ºC i temperatura mínimo 27ºC.
Solo ta sali 06:25 i ta baha 18:22 o.l.
Bientu: Generalmente ost i moderá; forsa 3 te 4 (11 te 30 km/ora, 7 te 16 nudo). ). Prinsipalmente den áwaseru, basta fuerte den ráfaga; forsa 5 (31 te 39 km/ora, 16 te 22 nudo).
Situashon general: Un disturbio gradualmente lo bai afektá e tempu den nos área durante e proksimo dianan. Esaki lo trese algun áwaseru riba partinan di Kòrsou. Tambe e forsa di bientu lo mengua un poko.
Kondishon di laman: Generalmente moderá ku altura di ola entre 0.5 pa 1.5 meter (2 pa 5 pia). E olanan di mas haltu lo ta na kosta nort di nos isla.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djadumingu mainta: Parsialmente nublá ku chèns pa áwaseru lokal.
Meteorólogo: Figueroa.


text: KRALENDIJK – Djadumingu 8 di mart grupo “Bon Ambiente” a selebrá 5 aña di eksistensia. E grupo ta forma pa penshonado, i tur promé djamars di luna miembronan di e grupo ta uni na un sitio. 19 hende ta forma parti di grupo “Bon Ambiente”. Huntu ku grupo “Mis Amigas” nan a selebrá promé lustro di eksistensia ku a tuma lugá na sentro “Profesor Alejandro Saleh”. Durante e selebrashon Calixto Kofi i Audi Flores a presentá un kantidat di kantika animá tur presente manera ta nan kustumber. Kombinashon di potrèt ta ilustrá esnan presente, i kon dushi nan tabata gosando.


text:
CEDEHM a start cu su workshop week pa hobennan di Formacion Social 7 pa 9 di December 2020
Cedehm a start cu su workshop week pa hobennan di Formacion Social dia 7 te cu 9 di December 2020.
Sra.Jeanine Tromp y Sra.Jahaira Valdez den samenwerking cu Formacion Social bou maneho di Sra.Jessica Ras a start sali cu e siman di workshop “Be My Best Self” pa hobennan di Formacion Social cu lo trata e tema di motivacion, empowerment y positivismo.
Riba e prome dia 7 di December 2020 e hobennan a sera conoci cu Cedehm sigui pa un introducion di nan mes y a goza di un tremendo charla di motivacion cu hopi interacion di Sra.Madeline Doulabi – Ridderstap.
Ariba e ultimo dia 9 di December 2020 Cedehm y Team a felicita e hobennan di Formacion Social cu a finalisa e workshop “Be My Best Self”cu exito y haya nan certificado. E hobennan a haya e siman interesante y a keda hopi inspira. Como clausura nan a haya un charla di Sr.Frank Kelly “Taki” cu a trata e tema desaroyo personal den forma creativo y nan a disfruta di un dushi plato hopi creativo y saludabel traha pa Sr.Kelly mes. Cedehm ta gradici tur su oradornan y Sra.Jessica Ras pa e tremendo cooperacion y Cedehm ta contento di por sigui aporta y traha den un forma estrecho cu Formacion Social- SVT.


text:
Vários biaha organisashonnan mester di un manager pa un periodo temporal. Esaki ta trata
situashon di reorganisashon òf durante e trayekto di rekrutamentu pa yega na un manager
nobo. Tambe den situashon ku mester evaluá e funshon anteriormente. Durante e
momentonan aki un profeshonal ku kalidatnan di liderazgo, ku por aktuá den tempu korto ta
nesesario. Den e kuadro aki Prospekto ta ofresé lo siguiente:
• Interim-management
• Change management
• Learning and Development.
• Program management
• Asuntu di Personal
Ku nos bista amplio pa ku kolaborashon i project- i program management nos ta logra
resultadonan konkreto. Nos ta traha un análisis pa krea un mihó vishon di e proyekto òf programa for di diferente ángulo.
Klientenan ta haña un bista general di nan puntonan fuerte i suak. Nos por garantisá di e forma
aki ku e proyekto òf programa ta kana na un manera práktiko, profeshonal ku efisiente.


text:
“Un maneho di infrastructura balansa, husto y transparente, cu ta contribui na un desaroyo sostenibel unda desaroyo economico y social ta bay man den man cu proteccion di nos naturalesa y medio ambiente ta hopi importante si nos kier nos isla progresa. No solamente esey, e maneho aki mester ta basa riba principionan di integridad, transparencia y bon gobernacion, pa asina refleha un maneho balansa y evita hacimento di negoshi cu tereno”. Na palabra, lider di POR, Otmar Oduber, kende na placa chikito ta splica vision di su partido pa cu maneho di infrastructura na Aruba.
Den e vision di POR, maneho di infrastructura ta basa riba principionan di integridad, transparencia y bon gobernacion. POR lo revisa rekisitonan pa otorgamento di tereno pa asina refleha un maneho balansa y evita hacimento di negoshi cu tereno. Den e cuadro aki lo evalua si ta deseabel pa gobierno sigui otorga tereno erfpacht pa metanan comercial of si no ta mas beneficioso pa, bou di cierto condicionnan estricto, otorga terenonan cu destinacion comercial segun balor di mercado. Un otro punto di atencion ta cu mester mehora control y sanciona esnan cu no ta cumpli cu condicionnan di tereno erfpacht
Pa logra esaki, Otmar Oduber ta splica, lo duna mandato na Directie Infrastructuur en Planning (DIP) pa ta e unico organo encarga cu otorgamento di tereno, tanto residencial como comercial (depolitisa e proceso). Cu esaki cumplimento cu rekisitonan ta bira determinante y e ciudadano no lo ta dependiente mas di e minister pa e por haya tereno. Ademas lo digitalisa y simplifica procesonan di otorgamento di tereno y pemiso pa construccion pa asina crea transparencia y eficiencia. Punto di salida ta cu peticionnan mester wordo trata mas diligentemente y mas tanto posibel den e secuencia cu nan a wordo haci.
E maneho integro, transparente y di bon gobernacion lo wordo aplica tambe den desaroyo di proyectonan di residencia social, implementacion di e ley di zonificacion y duna atencion na aspectonan di infrastructura, manera sincronisacion entre diferente departamento y mehoracion di infrastructura di cayanan y iluminacion den bario.
Integridad, transparencia y bon gobernacion como fundeshi di gobernacion pa asina salvaguardia un nivel halto di calidad di gobernacion, ta principionan sagrado pa POR. Implementacion di e principionan aki ta di gran importancia si nos tur hunto, kier crea e Aruba unda tur hende por disfruta di manera igual di prosperidad y felicidad. Hunto, nos POR!
Lider politico di POR, Otmar Oduber: Maneho di infrastructura mester ta integro, husto y transparente
“Un maneho di infrastructura balansa, husto y transparente, cu ta contribui na un desaroyo sostenibel unda desaroyo economico y social ta bay man den man cu proteccion di nos naturalesa y medio ambiente ta hopi importante si nos kier nos isla progresa. No solamente esey, e maneho aki mester ta basa riba principionan di integridad, transparencia y bon gobernacion, pa asina refleha un maneho balansa y evita hacimento di negoshi cu tereno”. Na palabra, lider di POR, Otmar Oduber, kende na placa chikito ta splica vision di su partido pa cu maneho di infrastructura na Aruba.


text:
KRALENDIJK – Sigur 50 siudadano último simannan a yuda pensa tokante solushon pa problema ku Boneiru tin. Den e gruponan a papia di pobresa, ekonomia i ‘representatividat’, temanan ku pronto tambe lo ta riba agènda ora Boneiru mester bai negoshá ku Hulanda tokante e punto di bista di gabinete tokante e rapòrt di Spies.
E sala tabata yen djaluna anochi ora Clark Abraham, diputado di Relashonnan den Reino, a presentá e resultadonan, ma no yen manera dia a lansa e inisiativo.
Laso ku Hulanda
Mayoria di esnan presente lo ta ‘kontentu’ ku gobièrnu ke tende di siudadanonan kon mester sigui ku e isla. Pasobra despues di e resultado di e referèndem di 18 di desèmber, i despues di e rapòrt di evaluashon krítiko, ta kla ku Boneiru no ke sigui na mes manera ku Hulanda.
“E koperashon entre Boneiru i Gobièrnu di Reino mester ta basá mas riba igualdat” a trese dilanti durante e diskushonnan den grupo.
Leinan
“Pero por kanselá e leinan hulandes?”un señora ta puntra ora despues di presentashon di e resultadonan sigui diskutí? “Nò”, Abraham ta kontestá, “esei no por asinasina. “Si sugerí aki pa kambia e sistema di impuesto, mi no por primintí ku esaki lo sosodé.” E ta enfatisá: “Mester negoshá tokante tur kos ku ku Hulanda. Pero si e punto di bista di gabinete aworó no reflektá kiko nos ta trese dilanti, nos no ta bai di akuerdo.”
15 di mart e dokumento ta riba mesa pa promé bia. “E ora ei nos ta papia ku un amtenar”, mandatario Abraham ta bisa, pa enfatisá e desigualdat entre Hulanda i Boneiru. Partisipante Suzanne Thodé: “Sea sigur. Defendé e rapòrt aki. Tene kuenta ku ta generashonnan ta bai pèrdí si no bini kambio.”
Abraham ta satisfecho ku e envolvimentu di e siudadanonan. I ounke e ta mira bunita sugerensia entre e resultadonan e ta haña alabes ku e proseso tabata por lo ménos mes importante ku e resultado.
Mito
Ta remarkabel ku e otro dos diputadonan i e miembronan di konseho insular no t’ei. Mientras ku segun e presentenan ta di gran importansha pa oposishon i koalishon koperá riba e trayekto aki. E partisipantenan ta ferwagt gobièrnu abierto tokante e resultadonan di e kombersashonnan ku Hulanda, Jose Antonio Capella ta bisa. “Nos a biba hopi tempu ku e mito ku nos mes no por i ku nos tabatin mester di otro hende.”
Abraham ta mira e bos di pueblo komo ‘un kuminsamentu’. “Esaki ta un modelo ku nos por sigui traha riba dje.”
Outor Janita Monna


text:
Den un encuentro ameno ayera a culmina e prome cyclo di 12 siman di e programa Nos Amistad, cu a cuminsa e prome siman di juli despues cu e boluntarionan a sigui un curso specifico pa cu esaki.
Durante 12 siman largo e boluntarionan Mena, Carmita, Mildred, Margarita, Mercedes y Richard a bishita un grandi di e barionan di Pos Chikito, Noord y Tanki Leendert, cu tawata sinti su mes un poco isola motibo di e.o. e pandemia, cu no por a sali y topa otro hende y mas tanto tawata sera den cas pa cuida curpa. Bou guia di nan mentornan, nan a ehecuta e programa aki. E mentor tawata e persona di confiansa di e boluntario y hunto tawata prepara e siguiente bishita y tambe ta evalua despues di cada encuentro. A evalua e prome cyclo, unda nos boluntarionan cu nos a yama Nos Amistad, por a trece nan experencia, e deseonan di e grandinan cu nan bishita y nan recomendacionnan pa un proximo cyclo cu ta programa pa otro aña.
Na comienso di e encuentro coordinadora di e Proyecto Hunto Grandi, Grandi Hunto Sra. Rosa Leon a dirigi algun palabra na e boluntarionan y mentornan. A gradici nan pa nan cooperacion den e Proyecto bunita aki pero tambe a trece dilanti cu nos tur a siña di e Proyecto aki cu ta unico den su forma. E boluntarionan a trece alegria bek serca e grandi cu tawata isola. E boluntario di su banda por a conta cu un mentor cu tawata para su tras pa cualkier informacion of duda cu e tawata tin. Asina hunto cu e coordinador, tur a traha hunto na bienestar di nos grandinan.
Sr Rudy Leysner, president di Fundacion Movemento ta bida tambe a gradici e boluntarionan, mentornan y coordinadora pa e bunita programa aki. Ta basta aña caba tawata preparando pa e programa aki cuminsa y awor porfin por a realisa esaki cu ta un necesidad hopi grandi mes, mas awor cu e pandemia. E parti di combati soledad entre nos grandinan mester sigui wordo atendi na un escala mas grandi paso e soledad ta bai keda como cu nos comunidad ta birando mas bieu mas largo.
Pa locual ta e grandinan por lo general tawata di alegria, di por a haya bishita di esnan cu tambe ta grandi, di hasi actividadnan hunto na cas mes. A pasa e maintanan o sea desayunado hunto unda cu te hasta tawatin chuculat pinda, hasiendo weganan di mesa manera Rummikup, cantamento hunto, hasiendo obra di man, combersa y duna atenshon na otro. E boluntarionan a haya e guia di e mentornan hopi bon, como cu nan tawata sinti nan mes mas sigur di e trabou cu nan tawata bai hasi. E comunicacion tawata hopi bon entre mentor y boluntarionan. Loke a resalta ta cu no ta un grandi so tawata interesa, pero a invita un, dos y hasta mas grandi pa comparti hunto e mainta informal. Importante tawata tambe cu si a palabra cu por ehempel ta bishita e grandi riba un diabierna, ta sigui bishita riba tur diabierna y asina e grandinan tawatin e siguransa cu e bishitanan ta continua. Recomendacionnan di parti di e boluntarionan tawata riba diferente tereno. Sigur ta pidi pa sigui cu e encuentronan y bishitanan na cas. Famianan mes por organisa esaki den nan seno pa bishita nan grandinan un bes pa siman pa pasa un rato agradabel cu otro. Tambe por hiba un grandi bai keiro y come algo y pasa tempo hunto.Directiva di FMTB, coordinador di Proyecto Hunto Grandi Grandi Hunto y mentornan pa medio di esaki ta gradici e boluntarionan masha hopi mes di pone nan mes y nan tempo disponibel pa e bunita programa aki unda a trece alegria bek serca e grandinan cu ta esnan cu ta mas isola den e temponan aki.


text:
TA ASINA ‘KI NOS LO SIGUI BIBA BAI?
TA ASINA ‘KI NOS LO SIGUI BIBA BAI?
Kòrsou pa hopi aña i òf hasta dékada ta konfrontá ku un estilo di gobernashon ku no tin ningun klase di profundidat. Gobernantenan nunka no a goberná Kòrsou a base di un vishon definí ni tampoko no ta konsiente di nos rekursonan limitá, di manera ku ta pone padilanti pa enfoká riba desaroyo i progreso di e pais i e pueblo aki. Tin paisnan kaminda gobernantenan a logra alsa e nivel di bida pa e komunidat, dunando direkshon i poniendo ku e pais i su komunidat di bèrdat a progresá. Pero mester tabatin komo punto di salida sirbi bienestar di e pueblo, teniendo kuenta ku e nesesidatnan di e komunidat awor i den futuro. Den nos kaso aki na Kòrsou pa kuminsá nos sistema di hasi polítika ta unu mará na e modelo di konflikto i antagonismo. Esei ke men ku no por traha planifiká ni planiá, pasobra tur tempu mester bai na zundra otro, duna otro mal nòmber. Un bon plan of inisiativa di un gobièrnu na mando, e siguiente gobièrnu ta hal’é pone un banda, pasobra no ta e a bini ku e idea. Kiko ta hasiendo ku e prendanan úniko di nos naturalesa, ku ta nos playanan? Mira kon ta anda ku nos playanan, no ta e komunidat di e pais ta bini na promé lugá si ta trata di nos playanan, sino invershonistanan. Si mester konstruí kualke hotèl, anto ta 100 porshento sigur ku lo sakrifiká tereno atrobe, e pueblo mester para na banda mira kon ta entregá parti di su teritorio, esta su playa i otro fasilidatnan importante. No tin prioridat pa edukashon ni pa formashon di miembronan di e komunidat aki, ku al final tòg ta e rekurso mas prinsipal si un pais ke progresá. Pero, nunka no a duna prioridat na maneho di e rekurso humano! Avionnan yen di studiante ta subi na aeropuerto Hato pa sali djei tur aña ku na bordo sentenáres di studiante, kendenan nunka mas no ta regresá e isla aki. P’esei mesora ta surgi e pregunta kon un pais ta hasi konosé adelanto i progreso bou di e tipo di kondishonnan ariba menshoná?
Aki na Kòrsou ta asina ku mayoria gobernante ta wak pa su mes, pa su famia i amigunan. Kòrsou no opstante tur lei eksistente, simplemente ta un wild, wild west, pasobra no ta traha pa logra adelanto di e totalidat. Kada ken ta wak pa su mes! Komersiantenan ta chika pueblo ku preisnan deskomunal. E situashon di sueldonan ta otro problema serio, pasobra gran mayoria di e komunidat ta wantá na sueldo mínimo, anto esei ta nifiká ku suidadanonan di Kòrsou en prinsipio no por sali for di nan gastunan di tur dia. Kua polítiko òf dirigente ta tribi pone man riba e situashon real ku nos pais ta aden, kaminda aña aden aña afó no a goberná ku un vishon pa manda e pais aki padilanti? Aki nos tei puramente pa zundra otro, benta falta riba otro, ofendé otro, t’esei ta nos kultura, nos sistema di anda ku otro! Skucha reunionnan di parlamento, nunka no ta sali un espíritu di pais ku ta brota di energia positivo, poniendo konfiansa den futuro ku e determinashon nesesario pa pone kosnan den e konteksto di adelanto. Aña aden aña afó kosnan a kana di e manera ariba menshoná. Meskos ku ta den gobernashon, ta den pueblo tambe, un káos grandi nos sistema di biba ta. Berdaderamente destrukturá e isla aki ta. Pues no ta e krísis finansiero ekonómiko tin Kòrsou stanká, sino for di prinsipio nos pais ta kaótiko hinká den otro, no tin union, no tin e boluntat pa kombiná konosementu i talento ku otro. Nò rumannan, e problemanan di Kòrsou ta muchu mas grandi i muchu mas profundo ku nos ke aseptá. Hendenan ni sikiera ta respetá otro, bida di hende awendia no bal nada, prueba di esei ta e tantísimo kasonan di likidashon ku a bin ta tuma lugá durante último añanan. Asesinatonan kruel ta tuma lugá plenamente na sitionan públiko. Awor, e gritu ku nos mes no por, no ta basá riba bèrdat, e gritu ei ta puramente pasobra nos mes no ta aseptá nada di otro, anto ta preferá hinka tur kos den man di Ulanda numa. Enfin, Kòrsou birando mas shushi di Bándariba te Bándabou, anto ku su tantísimo problema akumulá.


text:
KRALENDIJK—Pa PROMÉ BIA BONEIRU TA BAI KOMPETÍ DEN ‘CARIBBEAN MOTOR SPORT FESTIVAL 2021’ aya na Sint Maarten. Miéntras ta prepará pa e aktividat anual ‘CARIBBEAN MOTOR SPORT FESTIVAL 2021’, djasabra último e organisashon ‘Sint Maarten Automotive Federal’ (SMAF) a organisá un seremonia relashoná ku e aktividat menshoná ku ta tuma lugá na luna di yüli. Boneiru, Kòrsou i Aruba ta bai kompetí den e aktividat. Durante e aktividat por a tuma nota di diferente persona di otro organisashon. Entre otro tabata presente representantenan di ‘Sint Maarten Bikers Association’, ‘Sint Maarten Drifting Association’ i esnan di ‘Sint Maarten Drag Racing Association’.
Alex Deming di Sint Eustatius di ‘COMOSUFE Alliace’ tambe tabata presente i a menshoná durante e anochi, ku pustamentu ta desaroyando rápido riba e isla. Nan ta den proseso pa yega na un tereno pa konstruí in pista pa dragrace, el a bisa.
E presidente di SMAF, Charles Benders, a ekspresá kon gobièrnu di Sint Maarten no tin masha interes den e deporte di dragrace. E aktividatnan di pustamentu ta tuma lugá na e parti Franses i tin un bon palabrashon entre e organisashon i e gobièrnu, pa tur kos kana organisá. “Otro islanan den e área tin atenshon di nan gobièrnu i ta mira e benefisio ku dragrace ta trese. Kiko ta e motibu ku na Sint Maarten no por? Debí ku no tin un pista riba e isla, ta pone ku no por desaroyá e deporte den su totalidat. Si tin un pista esaki ta yuda ku pustamentu ilegal riba kaya òf ponementu di fever, “ el a bisa.
SMAF a invitá partisipante nan for di Aruba, Boneiru i Kòrsou pa kompetí den e ‘Annual Caribbean Motor Sport Festival’ (COMOSUFE). Esaki a sosodé den koperashon ku Jenny Martis di Kòrsou (Still Balling Racing), e persona ku a hasi posibel pa Bonaire por bai kompetí aya na Sint Marten. E aktividatnan ta kuminsá 9 di yüli i ta terminá 25 di e luna. Ta trata di diferente aktividat ku ta tuma lugá durante fin di siman na luna di yüli. Entre otro ta bai tin fever, dragrace, drifting i mas. Partisipante di 5 isla ta bai kompetí durante e luna aya na Sint Maarten. Ta trata di: Boneiru, Aruba, Kòrsou, Sint Eustatius i Sint Maarten.


text:
Skirbi pa drs. Melva Croes-Yánez (neuropsicologo)
Oranjestad-E articulo aki ta dedica na bienestar di futuro di nos alumnonan cu dificultad di siñamento y ta un resultado di propio experiencia (casi 25 aña) y basa riba estudionan cientifico haci riba e tereno aki.
“Tur studiante (mucha, hoben y adulto) cu dificultad di siñamento den cierto area(nan) por ta exitoso den educacion, empleo, relacion y den comunidad, si haya e oportunidad pa intervencion adecua pa supera e dificultadnan aki”.
Ta conoci cu un dificultad di siñamento ta origina den e cerebro di un ser humano y ta un condicion cu por wordo identifica ya caba cerca mucha (desde 4 aña). Banda di esaki e ambiente di un alumno ta contribui grandemente na drecha of empeora e dificultad aki.
Den e cerebro por observa diferencia den structura y funcionamento di e cerebro. Awendia ta existi den area di neurosciencia tecnologianan moderno y sofistica (ehempel: Functional Magnetic Resonance Imaging, of fMRI). Conhuntamente cu testnan neuropsicologico, por detecta structuranan esencial cu ta afectando funcionamento di, entre otro, abilidad di ricibi, almanesa, recobra, interpreta y comunica informacion.
Den practica di neuropsicologia y neurociencia e resultadonan ta ser usa a base di e deteccion di fMRI pa sigui elabora riba e aspecto di prevencion (tempran) y intervencion necesario. Mester añadi cu cada persona ta diferente y no ta existi “one size fits all” den un intervencion.
Dificultad di siñamento ta un capa of terminologia general pa describi problema(nan) individual di procesamento den e cerebro cu ta afecta of interferi con un persona ta mira, scucha, siña y capta informacion, abilidadnan (tareanan) y instruccion nobo.
Dificultad di siñamento ta un condicion cu a lo largo por empeora y causa sufrimento cerca e persona y su ambiente, si no interveni na tempo den esaki.
Un persona cu un deficiencia di siñamento, cu riba dje tambe tin deficiencia di atencion, ta mustra diferente patronchi di desaroyo. Esaki ta conduci tanto na problema den procesamento den cierto areanan cu na su turno ta interferi cu siñamento di habilidadnan basico manera: idioma, lesamento, y/of ‘rekenen’.
E dificultadnan di siñamento den e diferente area ta ensera:
- Idioma (incluso: deficiencia den reconoce palabra, comprende y capta esakinan y fluidez). Esaki tin su efecto den habilidadnan cu tin di haber cu comunicacion diario.
- Idioma por escrito: Caligrafia: formacion di letter y palabranan. Ortografia: reglanan pa uso corecto di letter y simbolonan di punctuacion. Composicion: expresion door di pone palabra hunto pa forma un frase cu tin sentido y comunica esaki por escrito.
- ‘Rekenen’: Calcula yresolve.
- Habilidanan riba e nivel superior: organisa, planifica tempo, coordina movecion,
dirigi atencion, memoria a corto of largo plaso.
Tur ta necesario pa un interaccion social y optimal.
1
Dificultad di siñamento no tin nada di haber cu e score riba un test di inteligencia of IQ. Esmas, tambe tin alumno cu score halto di inteligencia cu tambe por tin dificultad di siñamento den cierto area(nan). Aki ta cuestiona e enfasis cu, eroneamente, tin riba un simpel cifra of score di inteligencia (IQ) pa cu deteccion, prevencion y intervencion ora trata di dificultad di siñamento. Tambe mester enfatisa cu e alumno/studiante/adulto, cu dificultad di siñamento no ta floho pa siña, ni tampoco ta bobo.
Al contrario, hopi biaha e persona aki ta talentoso y kier (y sa) traha of studia duro. Hasta hopi mas duro compara cu otro alumno cu ta capta y procesa e mesun tarea lihe. Diferencia entre e dos alumnonan aki ta sinta den e rapidez di comprende, procesa, interpreta y comunica locual ta ser exigi di dje (tanto na scol como na pia di trabou of den un relacion). Tin studiante cu dificultad di siñamento specifico cu ta studia oranan largo pa un examen of proefwerk importante y no ta pasa esaki. Consecuentemente e studiante aki tin cu ripiti un aña mas y sa haya como mensahe (riba su rapport of evaluacion) cu su esfuerso no tabata suficiente y cu e mester traha mas duro e aña escolar nobo of … bay otro scol special.
E experiencia di ‘un baño friu’ aki por conduci na un nivel di frustracion y sentimento di exclusion cerca e alumno. Na su turno e frustracionnan aki por conduci na demotivacion. Y como resultado cu hasta e no kier haci ningun esfuerso mas pa sigui siña. Tampoco e lo no kier tende nada mas di les, huiswerk, lesa buki, etc….. y e lo huy di tur cos cu por recorde riba e experiencia ‘fastioso’ aki y por cuminsa ferfela su mes.
Si riba dje su ambiente expresa nan desilusion den dje, huzgue, tente, zundre, discrimine, dal e, straf e, haci comentario mahos of culpe, pasobra e no a siña suficiente, e demotivacion aki a lo largo por conduci na un baho auto-estima, timidez, sentimento di culpabilidad, berguensa y hasta depresion. Sa pasa cu e alumno aki ta sucumbi pa e criticanan aki y cuminsa kere cu su ambiente tin rason y ta cuminsa ‘label’ su mes, eroneamente, como bobo/floho etc., y termina den un depresion.
Como ser humano/social nos tur ta gusta un elogio na su debido tempo pa un bon trabao of idea. Den entrevista cu 3 alumno/studiante (demotiva pa cu skol) ta remarcabel cu tur ta gusta bai skol si! Un rason cu nan sa duna ta pasobra keda cas ta laf/ferfelo… pero bay skol ta nifica un ‘trip’ legalisa y luga unda por socialisa (‘chill’) cu amigonan.
E socialisacion cu e ‘friends’ aki ta ensera, por ehempel, combersa riba cosnan di interes comun (futbol, wega di computer, pasa pret, tambe tin biaha otro interesnan menos bon cu si nan por ta bon aden, entre otro (cyber)bully). E ‘friends’ aki ta acepta (=ta inclui) e studiante aki pa su idea/accion interesante (bon of malo). E socialisacion tin hopi di haber cu lubida e experiencia di e dificultad di siñamento y e mal experiencia cu e estudio, skol, trabou, etc. y e critica pa motibo cu e no ta haci su esfuerso pa siña, cu e ta floho, bobo, etc.
Den e proximo articulo lo elabora riba inclusión y exclusión di un persona cu un problema di siñamento.


text:
WILLEMSTAD – Aruba a laga su resistensia kontra e dispensashon di visa pa kolombiano ku ke bai Kòrsou òf Sint Maarten, bai. Huntu ku Hulanda e tres paisnan a bai di akuerdo ku un areglo karibense nobo. Aruba i e tres islanan BES lo sigui dia bini un dispensashon pa e área Schengen.
E kuater paisnan di Reino djamars a yega na un akuerdo tokante un dispensashon di visa pa kolombiano. Esaki a sosodé durante e deliberashon di reino di Relashonnan Eksterior. For di promé di yüli kolombiano por biaha sin visa pa Kòrsou i Sint Maarten. Sigui biaha pa un di e paisnan Schengen no por ainda. Esaki posibelmente lo sigui despues: mester sera akuerdonan separá entre e paisnan i Union Oropeo.
Konseho atministrativo
E deliberashonnan entre Aruba, Kòrsou, Sint Maarten i Hulanda riba djamars a dura un ora mas largu ku a planeá. E kousa tabata e aktitut di e delegashon arubano bou di maneho di promé minister Mike Eman. E ke e mesun dispensashon di visa meskos ku e otro paisnan pero e no por keda sin aster e diferente konsehonan atministrativo negativo den su mes pais. Pa e motibu ei Aruba no por partisipá na e akuerdo entrante promé di yüli.
Eman ta spera ku ora e reglamento di Schengen t’ei otro aña, den su mes pais sin problema e por pasa un dispensashon di visa karibense pa kolombiano den parlamento. Bou di preshon espesialmente di Kòrsou i e otro dos paisnan el a bai di akuerdo ku e reglamentu entrante promé di yüli.
Venezuela i Cuba
Durante e deliberashon a papia tambe di e situashon tenso na Venezuela. E énfasis di e maneho konhuntu di asuntunan eksterior ta keda riba e státùs di bon bisiña. Koenders ke mantené un bon relashon. Pa su parti por keda papia tokante problemanan ku derecho humano, espesialmente den relashonnan oropeano. E no ke antisipá riba un eventual fluho di migrashon for di Venezuela den direkshon di e islanan, si kos bai malu einan. Koenders no ke antisipá ainda riba posibel petishon di asilo i kon trata ku nan.
Segun e minister e kambionan den e region, espesialmente si ta trata di Cuba, ta krea posibilidat pa tur pais den reino. Un aktuashon konhunto por oumentá e oportunidatnan i redusí e riesgonan. Pero kada pais por kue su propio rumbo tambe. Segun Koenders algun kordinashon ta nesesario si pasobra ‘aktualmente ta tur hende ta bula riba Cuba’.
Outor Dick Drayer


text:
04-20 – Evento pa tur socionan comercial di KvK: Durante New Year’s Celebration 2020 KvK a introduci directiva nobo
Oranjestad – Camara di Comercio y Industria Aruba (KvK) a organisa su tradicional “New Year’s Celebration”. Di e forma aki ta habri 2020 y KvK tin planea pa organiza hopi mas evento na bienestar di comercio di Aruba. Via e evento aki KvK ta duna e oportunidad na tur e socionan pa yama un bonbini na un aña nobo den compania di e miembronan di directiva di KvK. Un invitacion a wordo extendi den nomber di e directiva di KvK na diferente stakeholders y socionan comercial tanto den sector publico como sector priva pa nan ta presente.
E invitadonan por a disfruta di un ambiente hopi ameno y bon acompaña pa musica di steelband den auditorio y riba balcon di KvK. Asina por a encontra otro y elabora riba diferente desaroyonan y e bon intencionnan pa 2020. E vice-presidente di directiva, sr. Omar Tromp, a hiba palabra di bonbini na e invitadonan. Sr. Tromp a introduci e miembronan di directiva dunando un descripcion breve di nan expertisio y rol den e directiva. E directiva nobo tin conocemento riba diferente materia y ta traha den diferente sector. Di e forma aki por haci un bon representacion y aporte na desaroyonan economico y cu tin impacto riba comercio na Aruba. Siguientemente a bisa un danki na e team dinamico di KvK y a culmina dunando tur esnan presente e libertad di combersa cu otro y disfruta di e bon ambiente cu bebida y aperitivos.
Directiva nobo
E directiva nobo di KvK ta consisti di miembronan cu ta representa negoshinan cu ta forma parti di tanto grootbedrijf como kleinbedrijf. E directiva ta conta cu tres miembro nobo den persona di sra. Sandy Odor (grootbedrijf), sr. Gerardus (Geert) Weber (grootbedrijf), sr. Daniel Ferrara (kleinbedrijf). Sr. Omar Tromp (kleinbedrijf) a wordo reeligi como miembro di directiva. Otro miembronan cu a keda den directiva ta sra. Monica Kock, sr. Satish Daryanani, sr. August (Anthony) Croes, sra. Wanda Broeksema y sra. Alexlindy (Lindy) Croes. Presidente di e Directiva ta Sr. Daryanani y Vice-Presidente ta Sr. Tromp. E directiva di KvK tin e interes di e comerciante na pecho. A base di deseo y preocupacionnan di comercio e Directiva di KvK lo traha duro pa duna bon conseho na gobierno pa bienestar di henter nos comunidad.
Camara di Comercio y Industria Aruba ta desea henter pueblo di Aruba, en particular tur nos comerciantenan, un prospero 2020 yena di dicha y hopi exito.
Aruba, 23 di januari 2020
Camara di Comercio y Industria (KvK)
Scroll To Top


text:
KRALENDIJK – Larry Alexander Thomas, un tremendo persona di e bario nort di Saliña a bai sosegá den brasa di señor. Larry Thomas djarason 23 di sèptèmber den oranan trempan di mainta a sera su wowonan pa semper. El a bringa te na final ku su malesa pa keda serka nos, pero señor a disidi otro.
Un bon hende di bèrdat. Personalmente mi ta bisa esaki, sinembargo ta hopi hende ta komentá den komunidat, ku e ta un persona trankil, sinembargo ku kurason grandi pa hende. Un persona semper alegre, habri pa yuda tur hende, entre otro na su trabou na Belastingdienst. Semper ku mi top’é, e ta kla pa yuda. E tabata e kara di e ofisina i apropiá pa e funshon ku e tabatin na bali. No pa bisa awor ku e no tei mas. Mi ta sigur ku e tabata na altura ku e ta un persona apropiá pa e posishon ku e tabatin na su trabou. Hopi bia ta sosodé ku un hende su trabou ta pa atendé ku kliente. Keremi no na Boneiru so, sinembargo ta sosodé ku e hende no tin loke nan ta bisa, karisma pa atendé ku hende, den e kaso aki kliente. Un persona manera Larry Thomas, ta nifiká hopi pa un negoshi. Bèrdat tin un dicho ta bisa: ‘De klant is koning’. Sinembargo si kara di bo negoshi no ta apresiá pa ‘klant’, lo no tin ‘klant’ te pa e ta ‘koning’.
Larry Thomas a bai i e mester ta ehèmpel pa nos ku a keda atras, pa siña for di dje. No ta fásil kambia un hende su manera di pensa i aktua. Mi sa tende hende bisa ora nan ta na ofisina di belasting, nan ta skohe semper pa Larry Thomas atendé ku nan asuntunan. Ta notabel riba facebook kuantu reakshon tin tokante su persona. Tur ta ekspresá e bon hende ku e tabata. Tica Nicolaas a skirbi entre otro riba facebook: “No ta tur ora presentá na Belastingdienst ta un bishita agradabel, sinembargo Larry semper tabata sa di akomodá kada un hende ku nan problema spesífiko. Ningun problema pa abo ku a akudí na Belastingdienst, tabata un problema pa Larry. Su manera trankil i su sonrisa ku nunka ta kita for di su kara, tabata trankilisá e hende. Ku pasenshi ekstraordinario e tabata duna splikashon den detaye, unda bo mester ta i kiko bo tin ku hasi. E tabata saka dokumentu ku bo mester for di den kòmpiuter p’abo, i si mester di ayudo pa yena nan, e tabata splika. Esei tabata Larry pa mi. ”
Sigur e ta hasi falta i doló den famia. Semper mi a top’é òf mester a hasi algu na ofisina di belasting, e ta habri ku amor pa yuda. Mi tin hopi luna sin topa kuné. Konforme boluntat di Dios nos ta aseptá su despedida di tera pa shelu den Reino di Dios. Forsa na su mama Hendrina, Tata Yubi, ruman nan i demas famia, koleganan i konosínan i ku bon Dios yena e lugá bashí di nos amigu.


text:
Un di e topiconan cu menos ta ser papia di dje ta: abuso sexual di menor. E idea cu un mucha of un hoben bou di 18 anja ta victima di abuso sexual por lanta pensamento di trauma cerca hopi di nos cu ta haci’e mas dificil pa papia di dje. Online por haya hopi informacion tocante abuso sexual di menor, pero abo ta na altura di kico ta abuso sexual, con pa reconoce esaki y kico abo por haci aki na Aruba pa yuda un mucha?
Kico ta abuso sexual di menor?
Abuso sexual ta wordo defini ora cu un menor di edad ta wordo forsa of invita pa participa den actonan sexual cu un persona. E forma cu nos ta pensa di biaha riba dje ta ora ta trata di abuso sexual cu penetracion den parti priva (oral, vagina, anus) di un menor. No obstante, tin hopi mas forma cu abuso sexual di menor por tuma luga. Akinan nos ta duna un lista di diferente actonan di abuso sexual;
Actonan di abuso sexual di mucha:
- Acto sexual cu penetracion, manera “rape” of sexo oral.
- Acto sexual sin penetracion manera mishimento cu paña bisti na parti priva, fregamento, sunchimento of masturbacion.
- Laga un mucha wak otro persona participa den actonan sexual, manera pornografia of den persona.
- Laga un mucha hunga of uza obhetonan di placer sexual.
- Conta chiste di “dobel-sinti” of di “mal ehempel” na un mucha.
- Forsa of invita un mucha pa kita su paña pa placer sexual.
- Mustra bo parti priva na un mucha “flashing”.
- Encurasha un mucha pa actua den un forma sexualmente inapropia.
- Prepara un mucha pa abuso of actividad sexual ora e bira mas grandi “grooming”.
Tur e actonan aki ta wordo considera como abuso sexual. Abuso sexual ta castigabel pa Ley y ta bay contra e derechonan internacional di mucha.
Kico abo por haci pa yuda un mucha?
Silencio ta permiti cu violencia ta sigui sosode. Si bo ta sinti of tin sospecho cu algo no ta corecto of bo ta mira of scucha algo sospechoso, por fabor no keda den silencio y acudi na un instancia pa ayudo.
- Yama Bureau Sostenemi na 588-1010 si bo mester di conseho, tin sospecho y of kier raporta un caso di abuso di mucha;
- Yama Fundacion Respeta Mi na 582-4433 pa informacion, conseho y guia tocante caso di abuso di menor;
- Yama Tienda di Educacion na 161 pa guia tocante lantamento di mucha y hoben;
- Yama seccion Bida y Famia di Departamento di Asunto Social na 528-1150 pa guia psicologico y ortopedagogico pa famia y pareha.
Den un caso di emergencia cu bo ta sinti cu e bida di un mucha ta na peliger yama Polis na 100! Un yamada por scapa un bida cu trauma. Un yamada por salba un bida.
E ta hopi importante pa nos como comunidad ta consciente y bon informa di e señalnan di abuso di mucha pa asina nos por actua debidamente. Bishita nos pagina “Reconoce abuso di mucha” y keda bon informa. Bo iniciativa por salba un bida di un mucha, paso e bienestar y siguridad di nos muchanan ta e responsabilidad di nos tur.


text:
KRALENDIJK – E hóben Ashier Martines a stòp ku su karera komo arbitro aki na Boneiru. Esaki ta loke ku el a ekspresá den un kombersashon ku Radio Live99.9FM. Martines su malkontentu ta ku e tin 3 aña konsekutivo ku no ta wòrdu poné riba skema pa flùit final di kampionato senior òf torneonan ku ta wòrdu organisá. E ta sinti ku esaki no ta hustu komo ku no ta duna rèfrinan yòng i ku eksperensia e oportunidat pa flùit partidonan final di futbòl. E ta un rèfri yòn ku un karera largu su dilanti i un di e mihónan ku a pasá su èksamen komo rèfri. El a demostrá su kalidat komo rèfri i ta kapasitá pa flùit un partido final. Pero ta wòrdu wantá abou pa esnan ku ta kabes di rèfrinan. Tur final di torneo òf kampeonato ta mesun rèfrinan ta wòrdu apuntá pa flùit wega.
Segun Martines el a demostrá su kalidat riba tereno i ta haña ku mester duna hóben nan e oportunidat pa flùit un partido final. E no tin problema tampoko pa ta rèfri di mesa òf hues di liña durante un partido final.
Pero no por ta posibel ku ta hasi yamada i roga pa hóben nan bira rèfri i ta trata hóben nan di e forma aki. Esaki ta di lamentá mirando ku tin skarsedat di rèfri kaba riba nos isla. Na final di nos kombersashon, Martines a duna di konosé ku e lo sigui duna su aporte komo arbitro pa kampionato hubenil te ora ku maneho di rèfrinan kambia di mentalidat.
FUENTE: Live99.9FM


text:
Team IKD Aruba a cuminsa cu nan bishita den nos scolnan
Pastoor Wuilder Garcia y su Team di Instituto Kateketiko Diosesano a cuminsa cu nan bishita den nos scolnan pa sera conoci cu nos cabesante y docentenan y pa pidi Dios bendishona e muchanan y full scol.
Team IKD-Aruba lo bai duna sosten nan nos cabesante y docentenan pa cu e lesnan di religion lokual ta un di nan tareanan principal. Pa keda informa tocante tur su bishita na nos scolnan, Like e Facebook Page di Instituto Kateketiko Diosesano – ARUBA.


text:
ORANJESTAD — Un tema importante trata durante e debate di millennials ta e tema di medio ambiente. “Prome cu papia di cualquier otro tema di medio ambiente, nos mester soluciona e problema di dump. Si bo cana den Parkietenbos, Simon Antonio y vecindario, bo ta sinti e molester di huma y candela, y di musca.
E solucion riba termino corto pa MEP ta:
- Paga e candela y percura pa e candela no sende mas. Pa elimina e molester di huma y candela cu awor ta e problema mas serio. Mester pone tubonan den e sero di sushi, pa e gas por sali sin causa explocionnan bou di e sero pa asina evita candela.
- Sushi cu ta wordo hiba eynan tur dia mester wordo procesa mesora. Si ta e planta cu a wordo boycotia, of otro planta, no ta interesa mi. E problema mester wordo soluciona, pa asina sushi cu drenta wordo procesa pa evita cu e sero sigi crese
- Despues mester cuminsa na baha e sero di sushi door di procesa e sushi of exporta e sushi
MANEHO DI SUSHI
Pa yega na un solucion structural riba e tereno di medio ambiente, nos mester desaroya un maneho responsabel di sushi riba henter Aruba, especialmente pa e dumpnan illegal y pa conserva nos medio ambiente. Un maneho responsabel di sushi meste rta basa riba separacion di sushi y concientisacion. Ban concientisa nos muchanan cu nan mester tene Aruba limpi, y nan mes lo educa nan mayornan. Nos campaña di concientisacion lo ta basa riba e 3 “R” nan: Redusi sushi, Re usa mas tanto posibel, y Recicla sushi.
MANEHO STRUCTURAL DI MEDIO AMBIENTE
Un maneho structural riba tereno ambiente mester ta basa riba e sigiente puntonan:
- Maneho structural riba desperidicio na Aruba, ancra den ley
- Maneho responsabel riba medio ambiente: reserva e areanan di naturalesa realmente pa naturalesa
- Ley di medio ambiente, cu autoridad pa actua y cu multanan pisa
- Marine park, pa proteccion di nos bida marino
- MER-committee cu autoridad pa controla estudionan di impacto riba medio ambiente, y nan ehecucion
Indudablemente e vision di MEP riba e tereno aki ta mustra e prioridad, e ta realistico y a cai den hopi bon tera. Cu esaki lider di MEP a score hopi halto den e ultimo debate, esey ta algo cu te dia di awe hendenan ta comenta riba Aruba.


text:
35-2018 – Pa stimula e colaboracion comercial di e empresario femenino: FEMCITY HUNTO CU KVK A ORGANISA UN TREMENDO EVENTO YENA CU INSPIRACION
Oranjestad – Diabierna 5 di october a tuma luga e evento titula “Women and the art of collaboration” organisa den colaboracion entre FEMcity y Camara di Comercio y Industria di Aruba (KvK). E evento a enfoca riba e empresario femenino caminda cu diferente presentacion a wordo duna y tambe a brinda oportunidad pa haci pregunta na e invitadonan di Merca y otro panelistanan. FEMcity ta un organisacion cu miembrecia global pa hende muhe den mundo comercial. FEMcity ta un comunidad cu tin alrededor di 20 mil miembro rond mundo cu ta duna otro apoyo y inspira mas posibilidadnan comercial. Pa mas detayes por bishita nan website www.femcity.com
Despues di registra, esnan presente por a disfruta di un desayuno prome cu e programa cuminsa. Sra. Julisa Arends-Hoevertsz a fungi como e maestro di ceremonia pa e evento. Cu un sala completamente yen, Sra. Sonja Velthuizen, Directora di KvK a dirigi algun palabra di bonbini na tur e invitadonan. Sra. Velthuizen a elabora riba e meta di e evento “Women and the art of collaboration”. Siguientemente e presidente di FEMcity, Sra. Cheyenne Dominguez a duna un introduccion over di FEMcity, nan iniciativa y kico nan kier logra pa e empresario femenino. Despues a continua cu un presentacion di Sra. Susan Ruiter di Aruba Experience Café cu a conta tocante su exito como un empresario femenino local.
E siguiente empresario riba agenda tabata Sra. Violette de Ayala kende ta fundado y CEO di FEMcity. Sra. De Ayala a elabora riba con bo por crea e bida cu abo ta desea. Despues di su presentacion a yama dilanti e invitadonan di FEMcity pa un sesion cu nan como panelistanan caminda cu e moderador Sra. Cheyenne Dominguez y tambe e publico presente por a haci algun pregunta. Por ultimo Sra. Cheyenne Dominguez a tuma e escenario un biaha mas pa su presentacion riba con pa haci un impacto remarcabel.
A clausura e mainta cu e oportunidad di networking y tur esnan presente por a traha riba nan lasonan comercial y discuti cu otro invitadonan presente riba e diferente topiconan cu a wordo presenta durante e evento “Women and the art of collaboration.”
KvK kier gradici FEMcity pa nan colaboracion y ta mira pa un futuro evento dedica na motiva y stimula e empresario femenino. Un danki ta bay tambe pa Carmen Steffens y Sra. Candy Rasmijn-Reino di Connect PR & Marketing pa nan aporte na e evento aki.
Aruba, 8 october 2018
Camara di Comercio y Industria (KvK)


text:
Ivy-Anne Bryson
representing the ‘Bernadina Growell-Kock Foundation’
Ivy-Anne Bryson is ‘Aruba’s Lill Cultural Girl’ representing the ‘Bernadina Growell-Kock Foundation’. Ivy-Anne is a very artistically gifted young girl. Her family encourages and supports her a lot involving her in all kind of artistic activities.
Entrada (show):
musica instrumental y zonido di parha y ta cuminsa papia.
Ivy; “Canando den beyesa di nos naturalesa na Rooi Master, apreciando nos flora y fauna, cual ta unico, pa mi por haya mas inspiracion y por sigui pinta mi cuadronan. Mi a cuminsa canta un cancion di nos tata di cultura sr. Padú Lampe. Cuminsa canta un cancion cu mi ta encanta:
Cu henter mi alma, cu henter mi bida.
T’sina mi ta stuma. Y t’abo bo sa mi’a stima.
Direpiente mi a tende un voz resona, e tabata manera un voz angelical. Y m’a reconoce e voz, e tabata e voz di nos mama di cultura, sra. Bernadina Growell-Kock”.
(Keda para keto gevries. E catica di Rooi Master ta toca. )
Ivy aki ta haci expreshon: “Pa chikitin cu mi ta, mi curpa a grima (mustra bo man), mi a haya mas sentimento. Pa mi historia y tradicion, mi idioma, nos cultura. E sentimento aki!! Hamas mi por lubida”.
(Keda star. E muchanan a jega ta admira e pinturanan)
muchanan; “Hey, ta kico a pasabo?”
Ivy; “Mi ta bai comparti cu boso”.
Lucas; “Ken su gay esaki ta?”
Ivy; “E gay aki ta refleha Fiesta di San Juan, un fiesta tradicional. Antes den siglo pasa y prome San Juan ta wordo celebra dia 27 di Juni. Despues calendar a cambia pa 24 di Juni.”
Lucas; “Si, nan ta coba un buraco di 7 duim diametro y un pia hundo. Y varios totoma ta wordo corta. Y un bon manal di palo di maishi pa kibra e totoma y pa mata e gay.
Ivy; “Y pa esnan cu no sa kico ta un totma, esaki ta un calbas.”
Lucas; “Naturalmente.”
Ivy: “E pintura aki ta parti di nos flora y fauna.”
tur; “Si si, nos Kibrahacha, Fofoti, Loki-loki, y hopi mas.”
Eden; “Y Watapana.”
(Zonido di parha cu ta pasa bay.)
tur mucha ta grita; “Wak’e prikichi, gonzalito, trupial, alablanca.”
Ivy; “Tur loke boso a menciona mi tin pinta aki riba. Y e pinturanan aki ta sali for di profundo di mi curazon. Pa nos tur proteha nos flora y fauna. Boso ta bisti bunita.”
muchanan; “Esaki ta nos trahe di chikitin, pa e pareha cultural. Biba nos cultura.”
Eden; “ Ban wak con inteligente bo ta. Ki anja tabata e prome scol na Aruba?”
Ivy; “Te asina lew cu mi a investiga, ta na anja 1830, scol di pader Serafin.”
Lucas; “Y e prome Obispo?”
Ivy; “E prome Obispo arubiano tabata Antonio L. van der Veen Zeppenveldt. Di anja 1949 te cu 1956.”
Kim; “Y desde ki anja nos capital a haya su nomber?”
Ivy; “Kico boso ta kere? Cu ta bobo mi ta? Hahaha, cu mi no conoce historia?”
Lucas; “Nos no ta papiando di bobo, sino inteligencia.”
Ivy; “Nos capital di Aruba jama Oranjestad y e nomber ta existi di 1824. Prome cu 1824 e tabata jama Paardenbaai. Y pa bo sa e prome capital di Aruba tabata Savaneta, prome e tabata jama Commandeursbaai.”
muchanan (bati man); “Waw, bo ta cla cu bo mensahe na Papiamento?”
Ivy; “Mi mensahe ta den mente y bo curazon.”
Ivy-Anne su mensahe:
“Papiamento ta nos idioma, nos derecho. Papiamento ta nos idioma, materna, Fundacion lanta Papiamento a celebra 11 anja oficialmente e anja aki e anja aki 10 anja di excistencia di e fundacion. Pesey ban papi’e y ban scirbi’e y dun’e su balor. Aprecia nos cultura. Cargue den bo plant’i man! Proteha nos flora, fauna y folklor. Balora nos historia y nos herencia! Y anos como mucha, protheha nos pa es motibo aki. Ta importante pa sa kico ta abuso di menor. Ta ora un mayor, cuidador, famia of amistad ta haci maltrato na e menor. Dor di negligencia, abuso fysico, abuso sexual, abuso emocional of explotacion. Pesei mi mensahe ta pa henter Aruba juda protehay respeta tur mucha y no trata di danja nos mundo di mucha. Ban bisa ‘NO’ y conta bo mayornan.
di biaha cd di Vicente; “Ban bisa no. Biba nos Aruba y su cultura! Boso cakinja Ivy-Anne.”


text:
Cristian Soto Garcia: Eliminacion di articulo 1613x ta e porta pa esclavitud moderno
Oranjestad - "Mercado laboral local ta prome", ta palabranan cu nos por lesa den un publicacion recien di Minister Paul Croes, pero mane e dicho ta bisa: "Accion ta bal mas cu palabra!".
Cu e intento pa elimina articulo 1613x, lo crea un porta hancho pa mas abuso tuma luga, creando instabilidad y insiguridad den nos mercado laboral. Cu un monster di “cheap labor” creciente y un Departamento di Labor cu no ta funciona, ta momento pa focus con pa proteha e trahado local y no busca manera pa corta nan garganta.
LEY Y COMERCIO
Articulo 1613x di nos Burgelijke wetboek ta unico den su forma. E articulo aki ta stipula e condicionnan stricto ora ta papia di un contract pa tempo defini. E articulo aki ta proteha e trahado di wordo uza y ya ora e no ta na beneficio di e comerciante mas, por mande cas numa.
Mientras cu for di entre otro ATIA ta papia cu door di elimina e articulo aki lo yuda starting up business, mester tene na cuenta cu ken cu ta cu bay den negoshi sa cu e ta core risico. Tuma e responsabilidad di un trahado ta un di nan y no por ta asina cu nos ta bay pensa con pa crea menos risico pa e comerciante riba custia di e trahado. Tuma un trahado den dienst ta un responsabilidad y ta algo cu e comerciante mester calcula di antemano pa e por sa si e producto y/of servicio cu e ta ofrece por genera suficiente entrada pa cubri tur gasto mas su ganashi.
No por bay descarta e posibilidad cu capitalistanan lo bira creativo y lo zorg pa elimina negoshinan existente y habri un nobo pa por probecha di e situacion. Sin laga afo cu e pretexto di mester baha gasto lo pone cu lo corta den hopi contractnan exsistente pa duna mas forsa na e “cheap labor”. Comerciantenan lo no tin e peso mas di worry cu beneficionan adicional pa e trahador ya cu e lo djis bira un wega di “hire & fire”.
EFECTONAN NEGATIVO DIRECTO
Puntra cualkier dama riba nos isla y lo bo keda sorprendi cuanto di nan a of ta experencia intimidacion sexual na porta di trabou. Mesun cos ta conta pa hendenan cu ta ser discrimina door di entre otro nan rasa, color of preferencia sexual. Locual cu tambe lo bin acerca ta e posibilidad cu lo cuminsa forsa trahadonan pa traha overtime sin pago y/of corta den nan ora di break. Trahadonan cu ya caba ta pasando den un di e situacionan aki ta experencia represalia na un manera of otro si nan busca nan derecho. Si e cosnan aki ta pasando cu trahadonan cu ta den e asina yama “vaste dienst”, kico bo ta kere e efecto lo bay bira ora cu nan ta den un ciclo di "proeftijd" largo? Trahadonan lo mester bay guli y manda abou tur tipo di cos of keda sin trabou.
POSIBEL SOLUCIONNAN
E idea di elimina articulo 1613x di nos Burgelijke Wetboek ta pa supuestamente stimula e productividad den e sector laboral y pa brinda mas oportunidad pa esnan cu ta sin trabou haya un trabou pa un tempo defini/corto. Pero si di berdad kier proteha mercado laboral local, tin otro opcionnan mas practicto cu por cana.
1. Duna un descuento den belasting pa companianan cu ta inverti den e educacion di nan trahadonan. Esaki lo stimula e comerciante pa inverti den su trahadonan, cual na su turno lo haci un trahador sinti su mes balora y lo hisa e productividad.
2. Duna un incentivo di Gobierno. Por crea un plataforma caminda un biaha pa aña companianan por nomina un of mas trahado cu a destaca na trabou pa asina haya un incentivo. Esaki por bin den forma di un toelage, un descuento den inkomstenbelasting of asta por ehempel un vakantie paga. Esaki un biaha mas lo stimula hende pa duna e mihor di nan parti, creando un efecto positivo pa e compania y economia en general.
3. Bin cu un regeling manera esun di 80/20 na Corsou. Si di berdad kier proteha e mercado local, por implementa un ley similar na esun di Corsou, caminda lo duna miho oportunidad na e local y asina combati e fenomeno di “cheap labor”.
4. Introduci un extra belasting pa companianan cu tin trahadornan stranhero. Door di pone un gasto extra pa tin un trahador stranhero, lo pone e compania evalua si e lo kier sigui haci esaki of kier uza forsa laboral local.
CONCLUSION
Gobierno mester crea oportunidadnan igual pa tur ciudadano. Eliminacion di e ley aki lo zorg pa esun cu ta sin un trabou actualmente, pero cu kier progresa lo mester bay depende di e boluntad di e dunado di trabou pa tum’e den vaste dienst. Si e dunado di trabou dicidi di keda extende e contract, e persona lo keda den un temporada largo cu insiguridad pa su futuro y no lo tin e oportunidad pa hopi tempo di por cera por ehempel un hipoteca pa traha e cas di su soño.
E scenarionan aki sigur lo hunga un rol grandi den e felicidad di hopi ciudadano. Lo crea un comunidad cu hopi hende deprimi y insigur. Lo aumenta abusonan di poder y duna mas forsa na e cultura di miedo alarmante cu nos tin. Capitalismo lo take over completo, eliminando e clase medio, haciendo e rico mas rico y e pober mas pober.
Por ultimo, mi ta di pensamento cu prome cu pensa di elimina un articulo asina importante, lo ta bon pa e Minister en cuestion presenta un rapport di kico e efectonan riba e area social lo ta. Tambe ta di spera cu tur 21 Parlamentario pone seriedad riba e tema y cu Parlamento mane e defensor di pueblo, exigi un rapport di e Minister y alabes traha nan mesun rapport, pa por compara esaki.
Expresionnan haci den e articulo aki no necesariamente ta refleha opinion di ArenaPoliti.co


text:
Diasabra mainta durante patruya polis ta nota un auto ta pasa den verboden su dilanti y ta sigui bay manera nada un pasa drenta Johan de Wittstraat, mesora ela bay su tras y a par’e. E chauffeur no por a mustra ningun documento y e number no ta cuadra. E oficial kier a confisca e auto pero no tabata por pasobra Balashi ta yen yen. No a keda nada otro cu bisa e chauffeur bay straight su cas y no sali mas cu e auto. Ban spera cu e chauffeur cumpli of e yiu di e chauffeur kende segun e chauffeur ta doño di e auto.
1 thought on “Polis a laga chauffeur cu a pasa den verboden sigui core cu auto sin ningun papel na ordo, pasobra warda di Balashi ta yen yen atrobe!”
-
Wild West


text:
Tarea di trahado social ta: duna servicio na e mayornan, specialmente ora ta trata e contacto entre mayor y yiu na un banda y na otro banda e departamentonan di S.V.G.A.
E trahado social ta trata di cumpli cu e meta aki door di e.o.
- Entrevista di introduccion. Na e prome bishita di e mayor na S.V.G.A. ta acumula diferente informacion di e cliente y ta duna informacion extensivo di e ayudo ofreci door di e departamentonan di S.V.G.A.
- Bishita e mayornan of ricibi e mayornan of cuidadornan pa un combersacion segun nan peticion of riba propio iniciativa.
- Stimulacion di participacion di mayor en general.
- Duna informacion tocante integracion laboral.
- Duna informacion tocante ayudo material y psycho social.
- Ta dispuesto pa traha interno y externo di fundacion pa cumpli cu su tarea.
Esta:
Duna guia y yudansa na mayornan pa cu nan pregunta y problemanan cu ta concerni e yiu cu deficiencia intelectual


text:
WILLEMSTAD – Falta tres siman mas pa e elekshon kontensioso di parlamento di Kòrsou, i Ret Karibense ta kòmbersando ku diferente lider di partido pa komprondé su vishon di gobernashon. A bishitá e sede di Partido Demokrat, na ofisina di Parris & Scheperboer, unda a kòmbersá ku e dinámiko lider Geraldine Scheperboer-Parris, kende a splika nan vishon unda prinsipionan sosial ta para sentral.
E partido sosial demókrata, kende no a partisipá den varios elekshon anterior, mester a reinventa nan strategia i bin bèk ku un mensahe i perspektiva nobo. E partido kòrá, ku a kaba di selebrá 72 aña di eksistensia, ta gosa di un historia i legasia ekstenso, i a haña un segundo bida den e promé lider polítiko femenino, abogado Geraldine Scheperboer-Parris. Pa promé biaha den historia, partido Demokrat ta bai elekshon ku un lista ku ta konsistí solamente di hende muhé.
Agenda sosial
“Partido Demokrat tin raisnan hopi profundo na Kòrsou i por ser konsiderá un instituto”, Scheperboer-Parris a splika. Loke a atraé spesífikamente na Scheperboer-Parris ta e agenda sosial di partido Demokrat, unda a introdusí leinan laboral i sosial ku ta vigente te ku dia di awe.
“Bo mester sa ku tur hende tin karakterístika spesífiko, i hende muhé no ta diferente, i si bo sa kiko esaki ta, bo ta prepara bo mes pa bo por maneh’e. Na final di dia bo tin di wak bo meta pa bo no keda sin alkansá e propósito final ku tur hende mester tin”, Scheperboer-Parris a splika.
Según e lider di partido Demokrat, nan programa di gobernashon ta konsentrá riba e asuntunan sosial, pero ta enfatisá ku mester was esaki integral ku otro puntonan di atenshon manera ekonomia i kriminalidat. “Serka nos, e desaroyo di e mucha ta para sentral”, Scheperboer-Parris a splika.
Spesífikamente partido Demokrat ke introdusí leinan di paternidat, paso nan ta di opinion tur mucha tin derecho di sa ken su tata ta. Tambe Scheperboer-Parris ke modernisá edukashon dor di hasí esaki bilingüe, esta na papiamentu i inglés, pa asina e mucha por siña razona i pensa mas mihó. Tambe partido Demokrat ke invertí den e sentro di bario, pa asina esaki bira e punto fokal di kada bisindario.
Resolvé krímennan
Scheperboer-Parris tambe a ekspresá su preokupashon pa e maneho di orden públiko i ke adresa e komportashon kriminal, na lugá di otorga kastigu so. “Nos ke introdusí un banko di ADN kaminda residivistanan ta keda registra i asina hustisia por resolvé krímennan mas lihé”, ela splika. Finalmente e lider polítiko di partido Demokrat ke pa Punda biba atrobe pa asina tin mas atrakshon pa turista manera aktividatnan kultural i teatral.
Outor Deya Mensche


text: Diahuebs prome cu 2or di marduga a drenta informe di un atraco riba un trahador pafor di Save More na Sanicolas, mesora a dirigi patruyanan na e sitio. Na yegada di e patruya a bin compronde cu e guardia di seguridad cu ta cuida e localidad a ser acerca pa 4 homber na preto cabey rasta y a pidie pa awa y djey a dale y a kita su rugtas y tambe a bay cu su cartera. Den e rugtas tabata tin documentonan personal. Den e cartera algun documento personal tambe y cinco florin pa coy bus pa yega su cas na Oranjestad. E atracadornan a core bay na pia. Polisnan a yega mesora y a atende cu e victima. Boen por ta posibel cu e camaranan dinseguridad dibe supermercado a capta tur cos. E victima di atraco a keda traha pa asina por cumpli cu su horario di trabou completo despues di e atraco e lo bay entrega un kehobdi agression y atraco.


text:
Xbox Live Gold 6 Months Gift Card Codes (US) (Requires VPN if outside U.S.)
Un Xbox Live Gold eCard ta un bon manera pa treat bo mes of e video game lover den bo bida. Uza e eCard aki pa bira miembro di Xbox Live Gold y ricibi Free Games tur luna cu bo ta miembro! Tambe bo ta ricibi exclusive discounts te hasta riba weganan nobo! Cu Xbox Live Gold tambe bo por join bo friends nan online y join diferente online community di Xbox!
***Importante prome bo cumpra!!!***
Tene cuanta cu bo mester di tin un North American account paso e code aki lo traha solamente riba e North American server
E code aki por rekeri un VPN service, si no tin accesso na un VPN, e orey nos lo redeem e code pabo gratis, pero nos lo mester log in den bo account. Lesa mas akinan.
Pa redeem bo Microsoft/Xbox of Xbox Live eCard of digital code sigui e siguiente stapnan:
- Habri/bishita e Xbox Store via PC, Xbox App, Xbox 360, of Xbox One
- Sign in cu bo Microsoft account I.D.
- Selecta e ‚ÄúRedeem a Code‚ÄĚ of ‚ÄúUse a Code‚ÄĚ
- Yena e code riba bo eCard of digital code cu bo a haya via email
- Click redeem/next y bo ta cla!


text:
Gobernacion ta continuacion caminda bou di ningun circunstancia, por tin argumento valido pa hustifica e hecho cu a manda 200 mama y tata di famia cas, sin entrada y sin perspectiva por lo pronto pa atende cu nan obligacionnan financiero.
Esaki lider di fraccion di AVP, Marlon Sneek a trece dilanti den e programa di Noticia Cla den cual programa a atende cu varios tema cu a ser discuti recientemente tanto di parti di partido AVP como di parti di Gobierno. Argumento di Gobierno cu e retiro di e grupo grandi di hende aki a tuma luga pa motibo cu ex- Prome Minister Mike Eman no a regla e posicion di e trahadonan aki, ta ser considera un argumento fofo y ridiculo di parti di Parlamentario Sneek, kende ta mustra den forma enfatico, cu ‘gobernacion ta continuacion’ y bou di ningun circunstancia un gobierno cu ta propaganda constantemente cu e hende ta central den su maneho, ta bira haci e cos aki.
No tin hustificacion y busca argumento cu sea ta trata di hendenan cu mester a bay cu gobierno ora cu el a bay cas, of cu no a regla nan posicion huridico na tempo, no por kita for di e hecho cu mas cu 200 famia rond Aruba, ta confrontando problema serio financiero den proximo luna y hasta añanan, pa motibo di e medida sin piedad aki di Gobierno di MEP-POR-RED. Ta di lamenta cu tin politiconan cu tur dia ta papia cu e ser humano ta central pa nan, awe ta busca tur excuus posibel pa trata di hustifica un decision asina cruel y sin compasion y aki sr. Sneek a mustra cu mayoria di e hendenan aki a ser poni na unda tin un vacatura existente y caminda e proceso pa realisa e decreto gubernamental, no a keda cla ya cu tin ora esaki por bay lihe y tin ora esaki no ta bay lihe manera mester ta.
Trahadonan cu dos of tres aña pasa a wordo ubica na cierto departamentonan cu a wordo forma pero caminda e proceso no a wordo completa y awor ta pasa machete den esakinan y manda tur hende cas cu pa sr Sneek y partido AVP, ta persecucion politico sin duda. E hecho cu Prome Minister Evelyne Wever-Croes ta reta partido di AVP pa bin cu prueba cu ta trata aki di persecucion politico, sr. Sneek a mustra den forma cla cu ta imposibel pa acepta un reto di un Prome Minister y politico, cu nunca ta para pa loke e ta bisa y nunca ta haci loke e ta bisa cu e lo haci. Sr Sneek a mustra cu tur hende por corda e declaracion contundente di e lider di MEP kende durante di e proceso di formacion di su gobierno, a bisa cu partidonan cu kier trata cu MEP, mester acepta cu nan lo bay bek na 7 minister, pero na final di cuenta a pone su posicion un banda y a acepta 8 minister mientras cu uno a bay di carambola y awor a crea e posicion di ‘Staatssecretaris’ pa acomoda otro minister den e gabinete di dje.
Lider di fraccion di AVP a mustra cu ningun momento Prome Minister por hustifica 8 minister cu e hecho cu MEP no a haya mayoria, ya cu su declaracion haci na medionan di comunicacion riba e cantidad di minister, a sosode despues di eleccion durante di e proceso di formacion. Un politico cu no ta respeta su propio posicion cu e tuma, cu ta bisa un cos y haci otro, ta dificil cu lo por acepta un reto for di dje sigur ora cu e mes cu na varios ocasion, hasta despues cu su gabinete a huramenta, a pone enfasis riba e hecho cu su gobierno lo tin e hende central pa algun siman despues manda 200 hende, mama- y tatanan di famia, como parti di e campaña di persecucion politico di su gobierno.


text:
Kende ta mas na risico pa motibo di covid-19
Departamento di Salud Publico ta specifica e grupo di riesgo.
ORANJESTAD, Aruba –08 juni 2020: Den luna di december di aña 2019, mundo henter a wordo informa di un virus nobo cu tawata transmitiendo su mes rapidamente di hende pa hende y tawata causando bastante morto. Como cu e virus tawata uno no conoci (nobo) pa scientificonan, a compara esaki cu otro virusnan parecido mientras cu a bay ta studia e caracteristicana y comportacion di e propio virus. Esaki ta e motibo pakico cierto informacionan cu a sali na comienso di e pandemia di Covid-19 cu tempo a conose cambio.
Un di e cambionan ta e definicion di e grupo di risico. Na comienso esnan cu a wordo categorisa como grupo di risico tawata hopi amplio. Cu transcurso di e dianan y e diferente informacionan colecta e grupo di risico por a wordo ahusta y mihor specifica. Esnan cu ta na risico pa desaroya complicacion pa motibo di covid-19 ta como lo siguiente;
Adulto mayor riba 70 aña
Adulto riba 18 aña cu e siguiente condicionnan di salud. ▶ Bou tratamento medico di specialista di pulmon, debi na gravedad di su malesa cronico no regula y desfunccion di su pulmon y vianan respiratorio. ▶ Tin un malesa cronico di curazon cu debi na e gravedad ta bou tratamento medico di cardioloog. ▶ Diabetes mal regula, no regula of diabetes cu complicacionan secundario. ▶ Problema di rion grave cu ta dialisando of ta wardando pa transplante di rion.
Un sistema inmunologico abou debi na ▶ medicamento pa malesa auto-inmune ▶ despues di un transplante di organo of stamcell, ▶ un malesa hematologico, asplenia of otro malesanan cu ta afecta e sistema inmunologico cu ta rekeri tratamento medico debi na e gravedad di e malesa manera HIV no trata of HIV cu valor di CD-4 <200 mm³ ▶ serca pashent di cancer cu ta hayando of den e ultimo 3 lunanan a haya chemotherapie y/of bestraling.
Malesa grave di higra (Child-Pugh classificatie B of C)
Obesidad (sobrepeso extremo) cu un BMI di 40 of mas


text:
ORANJESTAD, 19 december 2020. Segun resumen di awe 9 persona a recupera, a registra un total di 17 caso nobo di Covid-19, di cual 5 ta no-residente, cantidad total di testnan ehecuta ayera entre otro na Lab di hospital, aeropuerto y Lab priva ta 520 'positivity rate' local riba dia di ayera ta 8%).
Activo tin awe 171 caso, cantidad di fayecido relaciona cu Covid-19 ta 47.
Hospital ta informa cu tin un total di 9 persona interna di cual 0 ta den Cuido Intensivo y 9 isola riba piso general.
Ta importante pa remarca cu apesar cu e casonan activo den bista di comunidad por mustra hopi. Na e momento aki hospital tin capasidad pa duna cuido na tur es cu mester di dje.
Nos sistema a maneha casi 2000 caso na mes momento algun luna atras pa cual motibo e cantidad na e momento aki ta wordo bon maneha.
Esaki no ta e motibo si pa stop di ta cauteloso of stop di cuida. Ta nesesario pa comunidad sigui cuida y cumpli cu tur regla pa nos por sigui mantene e cantidad na un nivel manehabel.


text:
Relashoná ku e kaso lamentabel kaminda pa motibu di mal tempu diferente botonan na Boneiru a sufri daño djamars mardugá último, tin informashon ta sirkulá ku posiblemente Meteo lo mester tin parti den suministro di informashon pa por a saka alerta.
Relashoná ku e kaso lamentabel kaminda pa motibu di mal tempu diferente botonan
na Boneiru a sufri daño djamars mardugá último, tin informashon ta sirkulá ku
posiblemente Meteo lo mester tin parti den suministro di informashon pa por a saka
alerta.
Esaki no ta kuadra.
Primeramente Meteo kier a ekstendé su kombibensia na e doñonan di kua nan
botonan a senk òf a sufri daño pa e impakto di mal tempu aki (yama sùitwèst). Pa
Meteo mes tambe kada impakto di fenómenonan di Naturalesa ku surgi, sigur riba nos
islanan bisiña, ta mustra ku nos huntu ta forma parti pa mengua e vulnerabilidat pa
redusí impakto di wer severo.
Den kuadro di e tareanan di vigilansia di Meteo Kòrsou ta bon pa resumí kon e
responsabilidatnan ta repartí. Despues ku a desmantelá Antias na 2010, Meteo
Kòrsou a brinda servisio na Boneiru basa riba un akuerdo entre e Ministernan di
Kòrsou i Hulanda. Na 2016 e akuerdo a terminá i KNMI a tuna tur responsabilidat pa
Boneiru. Solamente den kaso di un menasa pa Orkan, tin kordinashon entre e paisnan
kual ta wòrdu kordiná dor di Sentro Nashonal di Orkan na Miami pa emití Alerta i
Atvertensia. Esaki ta sosodé den kuadro di e tratado di e Organisashon
Meteorológiko Mundial. Pues for di 2016 Meteo Kòrsou no tin e responsabilidat pa
suministrá informashon, tampoko emití alerta pa Boneiru.
Promé indikashon di e investigashon ku Meteo a hasi relashoná ku e evento aki ta
indiká ku alrededor di 22:00’or djaluna anochi a identifiká e área di mal tempu ku a
kuminsa desaroyá riba imágen di Radar di Meteo Kòrsou i ta move den direkshon di
Boneiru. Den e kuadro aki e Meteorólogo na turno a vigilá e mal tempu pa su posibel
impakto pa Kòrsou. Su evaluashon tabata ku e impakto di e “suiderwest” lo tabata
abou i no ta tin nesesidat pa emití un alerta pa Kòrsou.
Manera ta konosí e imágen di radar ta disponibel riba nos wèpsait i app (Curaçao
weather) kontinuamente i den kasonan di posibel alerta ta hasi uso di e “Live” riba
Facebook.
Meteo lo sigui hasi uso di teknologianan pa brinda pueblo di Kòrsou informashon
veridiko i konfiabel pa asina garantisá ku pueblo ta bon informá pa lokual ta trata
kondishon di mal tempu.
Vigilando wer 24/7 pa protehá bida i propiedat


text:
Cuenta anual
E cuenta anual ta refleha e datonan financiero cu ta sali for di e ehecucion di e presupuesto. Ehecucion di e maneho y presupuesto tin su repercusion den e cuenta anual di Pais Aruba. Na final di cada aña presupuestario cada ministro ta traha un lista di (gasto/entrada) operacional di e aña ey y e ta mand’e hunto cu un splicacion, prome cu e fecha di prome di april di e siguiente aña presupuestario pa e ministro di Finansas.
Cada aña Ministro di Finansas ta compila e cuenta anual di Pais Aruba di e aña presupuestario cu a caba di transcuri y ta manda esaki prome cu e fecha di prome di juni pa Controlaria General (Algemene Rekenkamer). Asina’ki ta para den capitulo VIII di e Comptabiliteitsverordening 1989. Controlaria General ta redacta raportnan cu ta contene e evaluacion di e cuenta anual.
E cuenta anual di Pais Aruba ta consisti en todo caso di:
- balans;
- cuenta di operacion (exploitatierekening);
- estado di inversion;
- estado di procedencia y gastamento di recurso;
- un lista di gasto di operacion pa cada ministerio;
- un splicacion pa e parti 1 te cu 3.
Pa mas tarda prome di september di e siguiente aña di e cuenta anual di Pais Aruba, ministro ta entrega na Parlamento, un concepto di ley pa determina e saldo di e cuenta di operacion (exploitatierekening). E nota di splicacion (memorie van toelichting) di e concepto di ley pa ceramento di e cuenta di operacion ta bay Parlamento, hunto cu e cuenta anual y e rapport di Controlaria General. Ta responsabilisa e poder di capital di Pais Aruba durante un paar di aña presupuestario pa medio di e cuenta anual. Ta resulta for di esaki cu e dunamento di rason tocante finansas publico no ta sosode pa cada ministerio sino pa henter gobierno den su totalidad.
Parlamento tin cu trata e cuenta anual conhuntamente cu e raport di Controlaria General y ta duna e minister reponsabel décharge, loke ta nifica aproba e cuenta anual y exonera e minister concerni di responsabildad. Di e forma aki gobierno tin cu duna cuenta di e maneho financiero cu e ta hiba.


text:
KRALENDIJK - Riba djamars 21 di mei a drenta keho di kiebro den un kas situá na Kaya Resida na Rincon.
Notisianan di polis di djaluna 7 di mei te ku djárason 9 di mei 2018
KRALENDIJK - Riba djárason 9 di mei a drenta keho di ladronisia for di un kamber di un akomodashon turístiko situá na Kaya Noruega.
Notisianan di polis di djaluna 29 di yanüari 2018 i djaweps promé di febrüari 2018
Kralendijk - Riba djaweps promé di febrüari 2018, alrededor di 4or di mainta, polis a risibí notifikashon di un atrako ku violensia na un kas den e bario di Belnem. Aki 2 sospechoso a drenta den e kas i a eksigí sèn.
Notisianan di polis di djaweps 29 di mart te ku djamars 3 di aprel 2018
KRALENDIJK - Riba djaweps 29 di mart un aksidente a tuma lugá riba Kaya Shoshori. Un outo ku tres okupante a dal den un palu di koriente.
Komunikado di Kuerpo Polisial Hulanda Karibense
KRALENDIJK - Durante e marcha di karnaval di mucha polis a nota na diferente instante ku no a respetá e kaminda será. Na diferente punto suidadanonan lo mester a hala e barikada / sinta ku a hasi uso di dje pa sera e ruta di karnaval.
Notisianan di polis di djaluna 19 di februari 2018 te ku djaweps 22 di februari 2018
KRALENDIJK - Riba djaluna 19 di febrüari a drenta keho di ladronisia di dos bòtr’i gas for di krèsh situá na Kaya Maria Carmen Hellmund-Boom.
Notisianan di polis di djabièrnè 12 di yanüari te ku djaluna 15 di yanüari 2018
Kralendijk - Riba djabièrnè 12 di yanüari alrededor di 5.45 or di atardi a risibí notifikashon di kandela na un kas situá riba Kaya Korona. No ta konosí ainda na unda e kandela aki a surgi. E kas a kima paden kompletu. I no ta habitabel mas.
Notisianan di polis di djaluna 19 di februari 2018 te ku djaweps 22 di februari 2018
KRALENDIJK - Riba djaluna 19 di febrüari a drenta keho di ladronisia di dos bòtr’i gas for di krèsh situá na Kaya Maria Carmen Hellmund-Boom.
Notisianan di polis di djabièrnè 5 di yanüari te ku djaluna 8 di yanüari 2018
Kralendijk - Riba djabièrnè 5 di yanüari 2018 a drenta denunsia di un ladronisia na kaminda turístiko, kaminda deskonosínan a bai ku pertenensia for di un outo stashoná, e outo aki no tabata na lòk.
Notisianan di polis di djaweps promé di febrüari te ku djaluna 5 di febrüari 2018
KRALENDIJK - Riba djaweps promé di febrüari a detené un hòmber di inisialnan C.L.H., nasé riba 7 di desèmber 1995, na warda di polis situá na Kaya Libertador Simon Bolivar en konekshon ku maltrato.
Notisianan di polis di djamars 02 di yanüari te ku djaweps 04 di yanüari 2018
Kralendijk - Riba djamars 2 di yanüari sentral di polis a risibí notifikashon di kandela den un mondi den besindario di e bario Mexico. E patruya ku a bai na e sitio na yegada a konstatá ku ta un outo i algun sushi tabata na kandela. Brantwer a bin na e sitio i paga e kandela.


text:
Un fin di siman cu a brinda nos varios weganan sumamente interesante y atractivo cu masha hopi gol, siguientemente e resumen di siman 3.
Estrella vs Bubali
Den e prome ora Diasabra Estrella a topa cu Bubali y a produci un bunita wega di futbol, un ehempel di kiko deportivismo ta representa.
Estrella tratando di encontra e magia cu nan a presenta den e segundo mitar di e wega contra Dakotan den siman 1, y Bubali na su turno en busca di nan prome puntanan pa sali foi sotano di e tabla di clasificacion.
Un partido bon nivela unda e orguyonan di Nort a bin c’un futbol dinamico, cu mas presencia y control den medio-campo, sigur un progreso grandi for di siman 1 di e torneo unda nan a perde 1-7 cu e campeon di Aruba RCA. E ekipo nortero ta haciendo mas y mas uso tambe di nan talento hoben, na paar cu Estrella cu tambe ta den un fase similar sacando fruta di e futuro di futbol rubiano.
E partido di ‘banda pa banda’ a produci e prome gol na minuut 23 den pia di ken mas? Trevor Faro, e goleador di e torneo aki te n’e momentonan aki, cu dos wega sigui cu “hat-trick”, awor ta anota su di shete gol den tres wega pa duna Estrella e leve bentaha.
Bubali no ta ‘perde pa gana’ y ta press y encontra nan mes cu nan gol net prome cu halftime pa medio di e hoben Roland Tromp cu ta deposita e bala den net for di un pase di Sjon Pieters den un contra-golpi efectivo.
Den e etapa complementario e partido a keda mesun atractivo y deportivo, un wega cu hopi ritmo, llegada y mas gol.
Ta Bubali ta pika bai ariba den e marcacion na minuut 69 despues di e gol di Edmar Tromp cu apenas a caba di subi riba tereno algun minuut nan prome.
Estrella ta responde insistiendo y tirando dilanti cu bunita futbol di e talentonan hoben cu a drenta den wega man’e Maximilian Lopez, hunto cu Xion y Egbert Tromp, pero no a logra haya e gol di empate, tur cos tabata parce cu ta Bubali lo hasta bai cu e tres puntonan pa subi riba tabla, pero e dam a kibra alfin na minuut 86 unda cu Xion mes ta empata e wega pa e ekipo “oranje”.
Despues di un bataya campal pa logra e victoria, toch e partido a termina den un empate, unda tur dos ekipo a merece nan punto, un resultado husto despues di un exhibicion di bon futbol, sigur un candidato pa e wega di siman.
E “King of the Match” ta comparti entre Rensley Tromp di Bubali pa su wega impecabel, un muralla den defensa di Bubali cu hasta sa yuda den atake, y Trevor Faro e goleador hoben cu ta core ariba abou pa ataka y tambe yuda defende p’atras ora tin mester.
Score final: Estrella 2 – Bubali 2
Estrella lo midi forsa cu Britannia dia 13 di Juni pa 6:00pm y Bubali lo hunga contra Nacional dia 13 di Juni pa 8:00pm den e “Derbi di Nort”.
RCA vs Britannia
E Tricolornan a bin di un partido “opaco” contra Nacional e siman prome unda nan a perde e liderato riba tabla na man di La Fama despues di e empate di 0-0 y lo kier a bai cu tur tres punto pa un biaha mas recobra e puesto number un.
Britannia cu a sa di logra nan prome tres puntonan den siman 2 contra Caravel den un wega hopi accidenta cu varios carchi cora y awor kier competi pa top cuater.
RCA tempran ya a mustra nan poderio y superioridad riba Britannia apesar cu esey ainda no tabata refleha den e anotacion. Britannia a haya masha dificil pa penetra den zona di peliger y los tironan peligroso riba e porteria di Eric Abdul.
RCA mes a cuminsa “build up” momentum y ‘bai di poco pa mas’ gradualmente segun e tempo tabata core, atakando di p’atras for di un defensa bon ancra pa Mark Jacobs y Jean Pierre Fingal, di berdad nada mes, ni biento, por a pasa entre nan dos.
E prome gol a cai na minuut 33 pa medio di Ronald Gomez for di un pase di Jhon Silva cu tabatin un partido excepcional A+.
Despues un momento di frustracion a causa un clash riba cancha y a resulta den un carchi cora pa cada ekipo, e incidente tabata mas bien un peso negativo mas p’e Pumanan.
Den segundo tempo ta Jhon Silva mes a encarga pa hasi e score 2-0 pa e campeon nan di Aruba na minuut 53 pa practicamente sera e wega ya cu Britannia djies no tabatin suficiente municion pa bataya cu RCA cu tabata riba un “cruise control”.
Asina e partido a termina den un solido victoria p’e Tricolornan di Solito cu awor a sera 6 punto pa tuma over e top di tabla, apesar cu tabata provisional p’e anochi ey.
Nos “King of the Match” ta Mark Jacobs cu a sorprende cu un wega perfecto den e rol di defensa central, na un dado momento e tabata cuminsa atakenan y tambe sali bai den atake su mes pa regresa liher y defende atrobe, un tipo di “Libero”, sensacional.
Score final: RCA 2 – Britannia 0
RCA lo enfrenta La Fama pa e top di tabla di posicion dia 12 di Juni pa 6:00pm y Britannia lo hunga contra Estrella dia 13 di Juni pa 6:00pm.
Dakota vs Nacional
Un partido cu semper ta saka e mihor di e hungadonan den e rivalidad aki no a defrauda.
E partido a cuminsa di biaha cu e dos ekiponan midiendo otro, preparando pa hasi nan moveshon di un ora pa otro. Toch gran parti di e prome mitar tabata ‘di banda pa banda’ despues di e comienso un poco timido y calcula.
Ora cu tur hende a kere cu halftime lo bai aden empata na cero, na minuut 45 Randell Gross di Dakota ta sali den un sprint for di bastante atras den su mesun area pa yega na e rand di e area penal di Nacional y ta cambia e bala pa su pia drechi y los un tiro den nobenta grado unda Jose Cruz no por a yega, un joya di gol pa pon’e Dakota ariba 1-0.
Den di dos tempo Dakota cu mas insistencia ofensivo ta haya un penalty na minuut 61 unda Fernando de Sousa ta pon’e bala den net pa e 2-0.
Nacional no ta baha man y ta sigui insisti y na minuut 78 ta Leonardo Pulido ta hasi su magia atrobe y ta anota e gol di corta bentaha for di un tiro liber na rand di area penal, bai den 90 graden tambe pa hasi e wega 1-2.
Despues di un “toma y dame” entre e dos rivalnan e wega ta keda 2-1 na e pitaso final di referee Matos.
Dakota ta bai cu e victoria y tres punto pa acumula un total di 6 punto pa drenta den e top 3 riba tabla. Nacional ta keda cu 4 punto na di cuarto lugar.
Score final Dakota 2 – Nacional 1.
E “King of the Match” ta Randell Gross pa su joya di gol y tambe pa su desempeño como e “spark plug” di e dakoteronan.
Siguientemente Dakota lo enfrenta Caravel dia 12 di Juni pa 8pm y Nacional lo hunga contra Bubali dia 13 di juni tambe pa 8pm.
La Fama vs Independiente Caravel
E speransa berde di Savaneta cu dos victoria consecutivo pa pon’e nan den top di tabla cu 6 punto a enfrenta Caravel cu ainda ta sin punto den e torneo.
E partido a cuminsa y pa gran parti di e prome tempo tabata bastante igual, hopi competitivo mes.
Halftime a bai aden 0-0 y cualkier cos por a pasa.
Un cos si cu a resalta ta e hecho cu Caravel tabata falta hopi hungado riba banki den rol di suplente, importante, mas ainda den un partido fisico man’e esaki.
Na minuut 63 ta Jaydon Dania, e hoben talento, e sensacion di momento den nos futbol, hunto cu Trevor Faro di Estrella, a habri anotacion p’e 1-0.
Caravel no ta keda man crusa y ni dos minuut despues na minuut 65 ta empata e partido pa medio di un gol di Gabriel Alvarez p’e 1-1.
La Fama cu awor a cuminsa domina den e aspecto fisico ta haya un gol na minuut 77, atrobe di Jaydon Dania, pa su “brace” di e anochi (su di shete gol den tres wega), p’e 2-1 pa duna La Fama e bentaha y tambe a victoria final pa nan 3 puntonan y e derecho di yama na mes e ‘lider di e torneo AVB 2021’ aki.
Jaydon Dania ta nos “King of the Match” pa su dos golnan cu ta pon’e awor cu un total di 7 y empata cu Trevor Faro, como lider di goleador. Remarkabel cu dos talento hoben “homegrown” ta e “goalgetternan” di nos futbol di nivel mas halto.
Score final La Fama 2 – Caravel 1
Siguientemente La Fama lo enfrenta RCA p’e number un riba tabla dia 12 di Juni pa 6pm y Caravel lo hunga contra Dakota dia 12 di Juni pa 8pm.
E tabla di lider di Torneo AVB 2021 ta como lo siguiente: La Fama ta comandando cu 9 punto, sigui pa RCA cu 7, Dakota cu 6, Nacional cu 4 (GD 0), Estrella cu 4 tambe (GD -1), Britannia cu 3, Bubali cu 1 y Caravel cu 0.


text:
Buenos Aires 2018News
Olympism Action Forum
prome biaha organiza door di Comite Olimpico Internacional(IOC)
Olympism Action Forum pa prome biaha organiza door di Comite Olimpico Internacional(IOC).
Den e dianan prome cu e inicio di e Youth Olympic Games 2018, IOC a organisa e Olympism Action Forum. Esaki ta un plataforma unda topiconan manera e balornan di Olimpismo ta wordo discuti, kiko e balornan ta significa ariba tereno local y global (international). E motibo dicon deporte ta un tool valioso pa progreso national y con nos por zorg pa deporte ta clave pa bienestar mundial.
Presidente di IOC, Thomas Bach y Presidente di Argentina, Mauricio Macri a haci e apertura di e Forum. Pa Aruba presente tabata presidente di COA, Roy Mezas y vice-presidente Wanda Broeksema como tambe Nicole Hoevertsz como miembro ehecutivo di IOC.


text:
KRALENDIJK – “Un deseo di bon aña i pronto rekuperashon nan tur pashènt di Covid-19 ta na su lugá. Ta un deseo berdadero nada di tradishon di djis bisa bon aña i tur kos bon.” Asina e konosido suidadano Arthur Sealy a kuminsá su artíkulo riba algun tópiko.
“Ta duele di mira resultado di iresponsabilidat di nos hendenan relashoná ku plamamentu di Covid-19. Den henter e asuntu di Covid-19 mi a tende komentario i sugerensia kon hisa bo resistensia i e palabra mágiko ku tur hende a usa ta kuida. Gezaghèber Edison Rijna i Marian Luinstra-Passchier, ta duna informashon sumamente komprendibel pa evitá mas kontagio, Sinembargo nos sa mihó i ta sigui e teoria di kòmplòt ku ta otro i no nos.
Si te ainda nos no ta kere ku mester di un sosiólogo pa mustra kon mester anda ku komportashon di hende e asuntu di bakuna ta bai bira un problema na Bonaire. Nos ta na altura kon e pensamentu tokante e bakuna ta? Kon ta influensiá esnan ku ta kontra? Logístikamente mirá tin basta trabou pa hasi i si tur kos kana bon por kuminsá sigur den fin di febrüari kuminsamentu di mart.
Mi ta keda positivo i skirbi tokante algun hende ku ta karga responsabilidat pa Bonaire ta bon protehé. Mi a sigui tur reunion ku a trata e medidanan di urgensia. Konseho Insular mester a kohe e zuai i ta hasié na e manera korekto. Mi no ta duda ku tin krítika tambe riba kon e reunionnan a bai. E diskushonnan den Konseho Insular tabata hopi alkaso i tabatin sufisiente espasio pa hasi polítika i ponensianan fuerte te rant di ta personal. Tres persona na konsepto a sobresalí i nan ta; Gezaghèber komo presidente di Konseho Insular i e konsehalnan Renata Domacassé i Clark Abraham. Mi sa ku tin keho riba Clark su forma di presentá su puntonan, pero p’ami esaki ta trabou di un konsehal, bai te na e límite ku riesgo di bai den ”kòrá” loke a pasa tambe. Renata semper tabata trankilo i na un manera korekto bon argumentá ku e pensamentu ”mi no sa tur kos” pero mi ta abrí pa otro pensamentu. Renata tambe su pasenshi por kaba i “blousá” wowo di un kolega pa poné na su punto. Gezaghèber tabata dirigí e reunionnan na un manera demokrátiko, espasio pa tur pensamentu i fuerte den defendé su ponensianan ku argumentonan bon fundá. Mi ta kompará Gezaghèber ku un dosente dilanti di un klas trabahoso. Te ainda e tin e klas bou di kontròl, ounke tin biaha konsehal Bernabela a pidi presidente pa pone òrdu.
Mi tabata mira den Edison Rijna, Renata Domacassé i Clark Abraham. E personanan di aña, te na momentu ku mi a lesa tokante Nathanael Zimmerman su kreashon úniko. Nathanael Zimmerman ta un studiante di MBO mashá talentoso. Den dia e ta sigui e estudio Allround Vakkracht onderhoud- en klussenbedrijf (Profeshonal multi-uso di empresa di mantenshon i reparashon) na nivel 3 i anochi e ta okupá komo empresario kreativo. Riba Facebook i Instagram por mira su bunita kreashonnan bou di e nòmber Nata Skills. Nathanael p’ami ta e persona di aña”, Arthur Sealy a bisa.


text:
KRALENDIJK – Un waf ku ta hopi konosí i gustá na Boneiru ta esun di Chachacha Beach. Despues ku algun persona a hasi yamada na instansia nan konserní pa atendé ku e situashon deplorabel di e waf aki, un suidadano prekupá a pega algun tabla, asina stabilisá parti di e waf. Diferente persona ta bai na e sitio pa landa ku regularidat. Esaki ya ta sosodé pa hopi aña. Hende di edat i muchanan ta frekuentá e sitio, i e turista. Ta notabel ku último tempu, despues di e mal tempu ku a pasa den besindario di Boneiru, laman tabata brutu i e waf a sufri daño i a keda deplorabel. E situashon ta peligroso, spesialmente muchanan ta subi e waf ku tur e konsekuensia.
E persona a menshoná ku e mes a disidí pa yuda pega algun palu, pa fortifiká un parti di e waf.
Riba potrèt por mira kon e waf a keda despues di e laman brutu, i awor ku el a pone algun tabla temporalmente, pa e waf ta poko mas mihó pa usuarionan. Mester duna atenshon na e waf e suidadano a bisa.
Un súplika ta bai pa e instansia konserní, pa pronto drecha e waf pone stabil pa e pueblo.